**ПРИПРЕМА ЗА ЧАС БРОЈ 88**

|  |  |
| --- | --- |
| **Наставна тема** | Језик |
| **Наставна јединица** | Придеви (описни) |
| **Тип часа** | Обрада градива |
| **Циљ часа** | Усвајање знања о придевима (описним). Развијање способности уочавања и закључивања. Развијање и неговање љубави према матерњем језику. |
| **Очекивани исходи на крају часа** | На крају часа ученик ће бити у стању да:  ‒ препознаје и разликује описне придеве у типичним случајевима;  ‒ поштује и примењује основна правописна правила. |
| **Наставне методе** | дијалошка, монолошка, метода запажања, текстуална |
| **Наставна средства** | Граматика, стр. 56 и 57 |
| **Облици рада** | фронтални рад, индивидуални |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивационо питање: Како би описао/описала једном речју школу? * Ученици одговарају на питање. * Најава наставне јединице. |
| Главни део часа (30 минута) |
| * *Учимо нешто ново*:  Описни придеви су врста речи које стоје уз именицу и описују је.   црвене ципелице   (придев) (именица)  На високој планини налазила се густа шума.   (придев) (именица ) (придев) (именица) * Рад на задацима. 1. Прецртај реченице у којима нема придева.  Љубичасти цвет је био у белој корпи.   На мосту је стајала девојчица.   На ливади је пасла шарена крава.   Кукуруз се љуљао под снажним ветром.   Шљунак се налази на дну реке.   Свануло је сунчано јутро. 2. Опиши своју школску торбу по датом плану. Какав јој је облик? Које је величине? Каква јој је боја? 3. На основу претходног задатка напиши неколико реченица о својој торби уз употребу придева.  4. Додај именице следећим придевима: сањива, вредна, брзи,сиво и висока. У 5. задатку ученици описују слику са што више описних придева. |
| Завршни део часа (10 минута) |
| * Провера урађених задатака, усмено. * Домаћи задатак: У народној причи *Св.Сава и отац и мати са малим дететом* пронађи и подвуци описне придеве. |