**ПРИПРЕМА ЗА ЧАС БРОЈ 69**

|  |  |
| --- | --- |
| **Наставна тема** | Књижевност |
| **Наставна јединица** | *Бајка о лабуду,* Десанка Максимовић |
| **Тип часа** | Обрада градива |
| **Циљ часа** | Oспособљавање за самостално читање, доживљавање, разумевање, свестрано тумачење и вредновање књижевноуметничких дела разних жанрова. |
| **Очекивани исходи на крају часа** | На крају часа ученик ће бити у стању да:  ‒ одреди главни догађај, време и место дешавања у прочитаном тексту;  ‒ одреди редослед догађаја у тексту;  ‒ уочи ликове у тексту и њихове особине;  ‒ разликује бајку од осталих књижевних врста (песме, приче, басне, драмског текста);  ‒ износи своје мишљење о тексту. |
| **Наставне методе** | дијалошка, текстуална, монолошка |
| **Наставна средства** | Читанка, стр. 106 |
| **Облици рада** | фронтални, индивидуални, рад у пару |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивационо питање: Како изгледа лабуд? Опиши га. Где и када си био/била у прилици да га видиш? * Ученици одговарају на постављена питања. * Најава наставне јединице. |
| Главни део часа (35 минута) |
| * Интерпретативно читање бајке *Бајка о лабу,* Десанке Максимовић*.* * Разговор о утисцима. * Тихо, усмерено читање текста са задатком уочавања непознатих речи. * Објашњавање непознатих речи:  плашт – широки огртач без рукава сметови – великa количина снега коју наноси ветар околишајући – избегавајући одговор суморно – нерасположено мори – брине, мучи, тишти одвећ – много, исувише прозбори – проговори довече – вечерас исповедала – искрено говорила о себи смркло се – пао је мрак престо – свечана столица на којој седи владар * Анализа драмског текста: 1. Како се звала краљица зиме? 2. Где је она живела? 3. Како је изгледала? 4. Како је Снежана проводила време на планини? 5. О чему је Снежана често размишљала? 6. Шта је радила црна птица док је била сама на језеру? 7. Зашто је птица била несрећна? 8. Како је Снежана помогла црној птици? 9. Шта је учинила Сребрна Звезда? 10. У шта се црна птица претворила? 11. Шта ли сада раде Снежана и лабуд, шта мислиш? * *Понаљамо и учимо нешто ново:* Бајка је прича којом су описани бројни могући и немогући догађаји са којима се суочавају стварни и нестварни ликови. У бајкама се увек води борба између добра и зла. На крају сваке бајке добро побеђује. * *Радозналко:* **О Десанки Максимовић** Десанка Максимовић (Рабровица код Ваљева, 1898 – Београд, 1993), наша позната књижевница, писала је песме и приче за децу. Написала је следеће књиге: „Загонетке лаке за прваке ђаке”, „Паукова љуљашка”, „Шарена торбица”, „Ако је веровати мојој баки”, „Дете у торби” и још многе друге. Одломак из Десанкиног дневника А када сам сломила ногу, а често су ми ове коске пуцале, сретнем Бранка Ћопића. „Побогу, Десанка – каже ми Бранко – чувајте те ноге. Нисте стонога, па да можете сваког дана ломити по једну.”  Дечији атлас српских великана, књига 7, ЈРЈ, Београд 2010. * Разговорамо о писцу. |
| Завршни део часа (5 минута) |
| * Задатак за рад у пару, у свескама: „Бајку о лабуду” подели на целине. Свакој целини одреди наслов. * Провера усменим путем. * Домаћи задатак: Детаљно препричај омиљену целину прочитане бајке. |