**ПРИПРЕМА ЗА ЧАС БРОЈ 21**

|  |  |
| --- | --- |
| **Наставна тема** | Jезичка култура |
| **Наставна јединица** | *Дарови јесени -* говорна вежба |
| **Тип часа** | Утврђивање градива |
| **Циљ часа** | Развијање смисла и способности за правилно, течно, уверљиво усмено изражавање. Богаћење речника, језичког и стилског израза. Подстицање код ученика интересовања за поезију за децу. Неговање културе усменог изражавања. |
| **Очекивани исходи на крају часа** | На крају часа ученик ће бити у стању да:  ‒ користи различите облике усменог изражавања;  ‒ учествује у разговору и пажљиво слуша саговорника. |
| **Наставне методе** | дијалошка, монолошка |
| **Наставна средства** | Читанка, стр. 134 |
| **Облици рада** | фронтални, индивидуални рад |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивационо питање: Коју песму Јована Јовановића Змаја смо учили на претходном часу српског језика? Која је тема песме? * Ученици одговарају на постављена питања. * Најава наставне јединице. |
| Главни део часа (30 минута) |
| * Наставник и ученици заједно смишљају план писања. Предлог плана:  Како изгледа природа у рану јесен?   Где расте воће? Које воће се бере у јесен?   Опиши га (врста, боја, мирис и укус).  Које је теби омиљено воће?   Које нам дарове јесен дарује у повртњацима?   Опиши твоје омиљено поврће.  Шта ће маме, баке, тетке ... спремити од поврћа и воћа?   Шта тебе највише радује у јесен? * Наставник/наставница истиче захтеве за говорну вежбу на основу којих ће ученици излагати али и процењивати успешност излагања својих другара: - јасна форма састава (увод, разрада и закључак); - правилан редослед излагања; - занимљиви описи са истицањем важних појединости; - лична осећања и расположења; - јасне и повезане реченице којима ће бити исказане целовите мисли; - гласно и изражајно причање. * Ученици причају према плану. * Након сваког усменог излагања, ученици на основу постављених захтева процењују успешност излагања свог другара; наставник/ наставница даје сугестије. * Избор најбољих излагача. |
| Завршни део часа (10 минута) |
| * Ученици цртају своје омиљено воће или поврће и производе који се могу направити од њих. * Преглед урађених радова. * Домаћи задатак: Написати неколико реченица на основу нацртане илустрације.  Припремити се за рецитовање научених песама. |