**ПРИПРЕМА ЗА ЧАС БРОЈ 128**

|  |  |
| --- | --- |
| **Наставна тема** | Jезичка култура |
| **Наставна јединица** | *Пролеће у мом крају*, говорна вежба |
| **Тип часа** | Обрада градива |
| **Циљ часа** | Развијање смисла и способности за правилно, течно, уверљиво усмено изражавање. Богаћење речника, језичког и стилског израза. Подстицање код ученика интересовања за поезију за децу. Неговање културе усменог изражавања. |
| **Очекивани исходи на крају часа** | На крају часа ученик ће бити у стању да:  ‒ користи различите облике усменог изражавања;  ‒ учествује у разговору и пажљиво слуша саговорника;  ‒ изражајно рецитује. |
| **Наставне методе** | дијалошка, монолошка |
| **Наставна средства** | свеске ученика, Читанка, стр. 146 |
| **Облици рада** | фронтални, индивидуални рад |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивационо питање: Због чега се радујете пролећу? * Ученици одговарају на постављена питања. * Најава наставне јединице. |
| Главни део часа (35 минута) |
| * Смишљамо тематски речник на тему ПРОЛЕЋЕ. Предлог речника: Именице: Сунце, ветар, небо, дрвеће, трава, цвеће, река, поток, птице, инсекти, деца, одрасли; Глаголи: сија, злати, дува, пири, лахори, листа, зелени се, мирише, вијуга, жубори, зује, цвркућу, играју се, шетају, раде у баштама; Придеви: топло, златно, топао, ведро, олистало, озеленела, шарено, мирисно, широка, бистар, веселе, вредни, разиграна, весела, расположени,... * Наставник/наставница истиче захтеве за говорну вежбу на основу којих ће ученици излагати али и процењивати успешност излагања својих другара: - смисли и запиши план причања - јасна форма приче (увод, разрада и закључак); - правилан редослед излагања; - занимљиви описи природе са истицањем важних појединости; - осећања и расположења; - јасне и повезане реченице којима ће бити исказане целовите мисли; - гласно и изражајно причање. * Ученици причају на тему *Пролеће у мом крају.* * Ученици на основу постављених захтева процењују успешност сваког усменог излагања; наставник/ наставница даје сугестије. |
| Завршни део часа (5 минута) |
| * Избор најбољих усмених излагања. * Домаћи задатак: Написати састав на тему *Пролеће у мом крају.* |