**ПРИПРЕМА ЗА ЧАС БРОЈ 120**

|  |  |
| --- | --- |
| **Наставна тема** | Књижевност |
| **Наставна јединица** | *Шума живот значи,* Тоде Николетић - читање текстапо улогама |
| **Тип часа** | Утврђивање градива |
| **Циљ часа** | Oспособљавање за самостално читање, доживљавање, разумевање, свестрано тумачење и вредновање књижевноуметничких дела разних жанрова. |
| **Очекивани исходи на крају часа** | На крају часа ученик ће бити у стању да:  ‒ разликује драмски текст у односу на остале књижевне врсте: причу, песму, басну и бајку;  ‒ чита текст поштујући интонацију реченице;  ‒ уочи лица драмског текста и њихове особине;  ‒ износи своје мишљење о тексту. |
| **Наставне методе** | дијалошка, текстуална, монолошка, демонстративна |
| **Наставна средства** | Читанка, стр. 150, хамер, папир у боји, маказе и фломастери. |
| **Облици рада** | фронтални, индивидуални рад, групни рад |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Најава наставне јединице. * Разговор са ученицима о припремљености за час (папир у боји, маказе и фломастери). |
| Главни део часа (35 минута) |
| * Договор о начину читања: гласно и јасно изговарање текста; поштовати реченичне знакове; гласом исказивати расположења и осећања лица драмског текста. * Изражајно читање текста *Шума живот значи* Тоде Николетића по улогама. * Бирају се ученици који су најуверљивије интерпретирали текст. * Задатак за групни рад: Направите плакат на тему „Чувајмо шуму”. Плакат је објава или саопштење на папиру.  Сликом и речима прикажите зашто је важно чувати шуму. Средства за рад: хамер, папир у боји, маказе и фломастери. Када урадите плакат, представите га преосталим групама. * У току рада наставник/наставница прати рад ученика и даје сугестије. |
| Завршни део часа (5 минута) |
| * Изабор најбољег плаката. * Домаћи задатак: Напамет научити одабрану улогу текста *Шума живот значи* и припремити се за драмско извођење (ученици формирају групе за драматизацију текста и договарају се шта ће припремити од реквизита и сл) |