**ПРИПРЕМА ЗА ЧАС БРОЈ 108**

|  |  |
| --- | --- |
| **Наставна тема** | Језичка култура |
| **Наставна јединица** | Читање и писање научених штампаних слова латинице |
| **Тип часа** | Утврђивање градива |
| **Циљ часа** | Читање и писање научених штампаних слова латинице. Овладавање техником читања и оспособљавање за разумевање прочитаног. Развијање моторичких и интелектуалних способности. Стицање навика уредности, тачности и упорности. |
| **Очекивани исходи на крају часа** | На крају часа ученик ће бити у стању да:  - влада основном техником читања и писања латиничког текста;  - проналази експлицитно исказане информације у једноставном тексту (линеарном и нелинеарном);  - учествује у разговору и пажљиво слуша саговорника. |
| **Наставне методе** | дијалошка, монолошка, метода запажања и показивања, текстуална |
| **Наставна средства** | Латиница, стр. 16, 17, 18 и 19, одељењска абецеда |
| **Облици рада** | фронтални рад, индивидуални, |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник/наставница поставља мотивационо питање: Која штампана слова латинице сте научили? * Ученици посматрају одељењску абецеду и изговарају научена слова. * Најава наставне јединице. |
| Главни део часа (30 минута) |
| * Наставник/наставница записује нова слова (велика и мала) по табли. * Самосталан рад на задацима у уџбенику (стр. 16, 17 и 18).  Наставник обилази ученике у току рада и даје неопходна објашњења.  1. Обој научена слова латинице. 2. Допуни реченице одговарајућим речима које ћеш написати штампаним словима латинице.  Tika \_\_\_\_\_\_\_\_\_\_ žito.   (коси)   Koza \_\_\_\_\_\_\_\_\_\_ stazom.   (шета)   Sanja\_\_\_\_\_\_\_\_\_\_ makaze.   (носи)  Tonka \_\_\_\_\_\_\_\_\_ nošnju.   (шије)   Žile \_\_\_\_\_\_\_\_\_ zmiju.   (сања) 3. Допиши штампаним словима латинице слова која недостају.  nežn\_ \_ \_ , sve\_ \_ \_ , ko\_ \_ , šeta\_ \_ , zmi\_ \_ , maka\_ \_,   sti\_ \_ ,zna\_ \_ , zi\_ \_, že\_ \_ , o\_ \_ , sta\_ \_ \_. 4. Загонетку прочитај, а одгонетку напиши штампаним словима латинице.  Црвен јарац по кошари скаче.  Паде бисер у село, село бисер покупи.   Зуба нема, а опет уједа. 5. Препиши реченице у свеску.  Komšija se sankao i skijao.  Stojan je stajao na steni i snimao sankanje i skijanje.  Matija se šetao sa Mašom. Žika se smejao sa Tošom i Kosom.  Nata, Tanja i Zoka nose šiške. Saša je sišao sa mosta. 6. Одговоре на питања напиши штампаним словима латинице.  Ко се санкао и скијао?  Шта је радио Стојан?  Са ким се шетао Матија?  Са ким се Жика смејао?  Ко све носи шишке?  Одакле је Саша сишао? * Уџбеник, стр. 18 1. Препиши штампаним словима латинице подвучене речи у песми Љубивоја Ршумовића.  Миш је добио грип  Миш је добио грип   па је сео у џип   и превалио пут дугачак  да га прегледа доктор Mачак.  Доктор пацијента штипну  пацијент нешто зуцну.   Доктор му леђа пипну,  затим га у чело куцну.   Са моје тачке гледишта,   није ти ништа!   То каза,   па га смаза  2. Напиши штампаним словима латинице следеће речи: сетио, не зна, нема, сама, има, Нена.  3. Прочитај загонетке, а затим одгонетке напиши на линијама.  Ко ће први да се сети  КРИЛА НЕМА,  ПОЉЕМ ЛЕТИ.  Сетио се један Петар!  То је \_\_\_\_\_\_\_\_\_\_\_\_.   А ко ли ће ово бити  ИГЛЕ ИМА,  НЕ ЗНА ШИТИ.  Сетила се Нена сама.  То је \_\_\_\_\_\_\_\_\_\_\_\_\_  са бодљама. |
| Завршни део часа (10 минута) |
| * Провера урађених задатака, усмено. * Домаћи задатак: Урадити задатке на 19. страни уџбеника. |