**ПРИПРЕМА ЗА ЧАС БРОЈ 169**

|  |  |
| --- | --- |
| **Наставна тема** | Језичка култура |
| **Наставна јединица** | Диктат писаним словима латинице |
| **Тип часа** | Провер знања |
| **Циљ часа** | Овладавање техником читања и писања. Развијање моторичких и интелектуалних способности. Стицање навика уредности, тачности и упорности. |
| **Очекивани исходи на крају часа** | На крају часа ученик ће бити у стању да:  - влада основном техником читања и писања латиничког текста;  - проналази експлицитно исказане информације у једноставном тексту (линеарном и нелинеарном);  - учествује у разговору и пажљиво слуша саговорника. |
| **Наставне методе** | дијалошка, монолошка, метода запажања и показивања, текстуална |
| **Наставна средства** | свеске ученика, одељењска абецеда |
| **Облици рада** | фронтални рад, индивидуални |
| **Међупредметно повезивање** | Свет око нас, Дигитални свет, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Ученици заједно са наставником/наставницом набрајају научена слова гледајући у одељењску абецеду. * Најава наставне јединице. |
| Главни део часа (30 минута) |
| * Наставник/наставница наглашава ученицима да пажљиво слушају текст (припремљен за диктат) који ће им прочитати. * Кратка провера разумевања текста. * Писање по диктату:  **Porodica Hadžić** Počeo je prolećni raspust. Porodica Hadžić se sprema za putovanje na planinu Zlatar. Tamo će provesti sedam dana. Mali Željko će poneti i kavez sa papagajem Fićom. Od njega se ne razdvaja. Mama Đurđa je napravila sendviče, a tata Njegoš je spakovao kofere. Stigla je i Željkova tetka Biljana. Ona će sa njima putovati do Čačka. |
| Завршни део часа (10 минута) |
| * Након диктата ученици проверавају написан текст, а потом предају свеске на преглед. * Наставник/наставница приказује на дигиталној табли издиктиран текст; разговор о урађеном диктату. |