**ПРИПРЕМА ЗА ЧАС БРОЈ 10**

|  |  |
| --- | --- |
| **Наставна тема** | Језик |
| **Наставна јединица** | Глас, слог, реч и реченица |
| **Тип часа** | Утврђивање градива |
| **Циљ часа** | Утврђивање знања из области граматике: глас, слог, реч, реченица. Уочавање и препознавање ових појмова. Развијање способности запажања, упоређивања, закључивања. Развијање и неговање љубави према матерњем језику и свести о важности правилне језичке употребе (усмене и писмене културе). Примена стеченог знања. |
| **Очекивани исходи на крају часа** | На крају часа ученик ће бити у стању да:  – разликује глас и слог, реч и реченицу;  - препознаје самогласнике и сугласнике;  - проналази експлицитно исказане информације у једноставном тексту (линеарном и нелинеарном);  - учествује у разговору и пажљиво слуша саговорника. |
| **Наставне методе** | дијалошка, монолошка, метода запажања, текстуална |
| **Наставна средства** | Радна свеска, стр. 10-12 |
| **Облици рада** | фронтални рад, индивидуални, рад у пару |
| **Међупредметно повезивање** | Свет око нас, Ликовна култура, Математика, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Понављање стечених знања - глас, слог, реч и реченица. * Најава наставне јединице. |
| Главни део часа (30 минута) |
| * Изговорена реч се састоји из гласова. Сваки глас има свој знак-слово. Гласове делимо на самогласнике (5) и сугласнике (25). Скуп гласова који изговарамо једним oтварањем уста је слог. * Реч се пише словима. Једну реч може чинити једно, два, три или више слова. * Једна, две, три и више речи чине реченицу. * Самосталан рад на задацима у Радној свесци, стр. 10-12. 1. Заокружи самогласнике. (Исписана су сва слова азбуке.)  2. Колико има сугласника? Заокружи слово испред тачног одговора.  а) 25  б) 18   в) 5   г) 30 3. Прочитај реченице тако што ћеш илустрације заменити речима, а затим их препиши у свеску писаним словима ћирилице.  Када (киша) пада, сви носимо (чизме) и (кабанице).   Баре су свуда по (путу).   (Птице) крилима штите своје птиће у (гнезду) .   Сви чекамо да нас (сунце) угреје. 4. Напиши речи од понуђених слова. Слова се могу понављати.  а, х, б, р, п, о з, н, и, в, е, т, м, ц, ч 5. Спој слогове и састави речи као што је започето.  мо бав (љубав)  су ра   љу ћа   ку па   зо ре 6. Усправним линијама подели речи на слогове. На цртицама упиши број слогова за сваку реч.   јасмина \_\_  школа \_\_  шумар \_\_  учитељица \_\_ 7. Измешане слогове поређај тако да добијеш назив познате бајке. Назив бајке запиши на линији штампаним словима ћирилице.  у ва ле на по ти ца спа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Напиши други назив за ову бајку. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  8. Датим слоговима додај нове слогове тако да добијеш речи.   во\_\_\_\_\_\_ клу\_\_\_\_\_\_\_ јабу\_\_\_\_\_\_ ме \_\_\_\_\_\_\_\_\_ прија\_\_\_\_\_\_\_\_\_\_\_\_ 9. На линијама испод речи упиши број слогова од којих се дата реч састоји.   Моја омиљена бајка је „Ружно паче”.  \_\_\_\_ \_\_\_\_\_ \_\_\_\_ \_\_ \_\_\_\_ \_\_\_  Јована носи велику корпу пуну цвећа.  \_\_\_\_ \_\_\_\_ \_\_\_\_ \_\_\_\_ \_\_\_\_ \_\_\_ 10. Реши задатке.  Заокружи сугласнике у следећим речима.  Вера, јелен, чамац, џемпер  У реченици подели речи на слогове усправним линијама.  Јесен је богато годишње доба.  Пронађи речи које су неправилно подељене на слогове и правилно их подели.  сун-це, чес-ти-т-ка, ко-шу-ља, му-зи-ка, љ-уб-ав * Рад у пару: Саставите реченице о омиљеном воћу.  Ученици имају одређено време за рад. |
| Завршни део часа (10минута) |
| * Провера урађених задатака, усмено; процена успешности; избор најлепших реченица. * Домаћи задатак: Припремити се за извођење драмског текста *Оцене.* |