**ПРИПРЕМА ЗА ЧАС БРОЈ 130**

|  |  |
| --- | --- |
| **Наставна тема** | Језичка култура |
| **Наставна јединица** | Читање и писање научених штампаних слова латинице |
| **Тип часа** | Утврђивање градива |
| **Циљ часа** | Читање и писање научених штампаних слова латинице. Овладавање техником читања и оспособљавање за разумевање прочитаног. Развијање моторичких и интелектуалних способности. Стицање навика уредности, тачности и упорности. |
| **Очекивани исходи на крају часа** | На крају часа ученик ће бити у стању да:  - влада основном техником читања и писања латиничког текста;  - проналази експлицитно исказане информације у једноставном тексту (линеарном и нелинеарном);  - учествује у разговору и пажљиво слуша саговорника. |
| **Наставне методе** | дијалошка, монолошка, метода запажања и показивања, текстуална |
| **Наставна средства** | Латиница, стр. 38-41, одељењска абецеда |
| **Облици рада** | фронтални рад, индивидуални, групни рад |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Ученици посматрају одељењску абецеду и изговарају научена слова по абецедном редоследу. * Најава наставне јединице. |
| Главни део часа (30 минута) |
| * Самосталан рад на задацима у уџбенику (стр. 38 и 39). Наставник обилази ученике у току рада и даје неопходна објашњења.  1. Обој научена слова латинице. 2. Напиши речи које недостају у реченицама, а затим одговори на питања. Koristi sledeće reči: druži, videla, saznala, pitala, pevala, rekao, pocrveneo, simpatija, saznala. Vanja je \_\_\_\_\_\_\_\_\_\_\_\_\_\_\_\_ lepe pesme za decu. Bila je vredna i svi su je voleli. Jedino Goran nije hteo da se \_\_\_\_\_\_\_\_\_\_\_\_\_\_\_ sa njom. To je \_\_\_\_\_\_\_\_\_\_\_\_\_\_\_ Vanjina dobra drugarica Đurđa. \_\_\_\_\_\_\_\_\_\_\_\_\_\_\_\_ je Gorana zašto se tako ponaša prema Vanji. Goran je bio zbunjen i \_\_\_\_\_\_\_\_\_\_\_\_\_\_\_\_\_\_ joj da njegovo ponašanje nije sa lošom namerom, a zatim je \_\_\_\_\_\_\_\_\_\_\_\_\_\_\_. Kada je Vanja \_\_\_\_\_\_\_\_\_\_\_\_\_\_\_\_\_\_ crvene obraze, sve joj je bilo jasno. Goranu je Vanja \_\_\_\_\_\_\_\_\_\_\_\_. Đurđa je odlučila da pomogne Goranu i Vanji. Šta je Đurđa mogla da uradi? Napiši kome ti veruješ. 3. Заједничке именице су се сакриле у низу, пронађи их и препиши на линије штампаним словима латинице.  čuikosilicamdrtelevizorhdregolmanjdremajkaoešcrepovidessijalicađžklupahpero 4. Реши ребус. Решење напиши на линији штампаним словима латинице. (metla) * Провера урађених задатака, усмено. * Читање текстова и рад на задацима (уџбеник, стр. 40-41) Pažljivo pročitaj pesme pesnika i pisca za decu Dragomira Đorđevića. Oboj ilustraciju pored pesme. **Kiša** Kad se oblak nebom spusti kiša pljušti, samo pljušti. Iznad sela, iznad grada kiša pada, samo pada. Preko breza, preko lipa, kiša sipa, samo sipa. Bila trava, bila trska kiša prska, samo prska. I na rode, i na čaplje kiša kaplje, samo kaplje. I na snaje, i na prije, kiša lije, samo lije. Bile trešnje il’ orasi, kiša kvasi, samo kvasi.  Ko ima koristi od kiše?  Odgovor napiši štampanim slovima latinice.  **Razumljiva pesma** Pričaju po svetu kako je puž spor. A nemaju pojma da je mudar stvor, što da pušta korak i proliva znoj, što da žuri kući kad je već u njoj.  Ko još od životinja nosi svoju kuću sa sobom? Odgovor napiši štampanim slovima latinice.  **Prijatelja kol’ko hoćeš** Kad mi je u duši magla, a u srcu lom, ja sednem na meku travu i pričam sa njom. Kad mi je u oku suza, a u glavi dim. Ja potražim nekog mrava, i ćaskam sa njim. Oduvek je tako bilo, i još će da važi. Prijatelja koliko hoćeš, samo ih potraži. Kad sam kilav, kad sam prazan, tužan ili prek, ja nahranim gladno mače i to mi je lek. Kad sam nekad na tri ćoška, ko Dok Holidej\*, Ја pronađem dobru knjigu i sve je OK. Oduvek je tako bilo i još će da važi. Prijatelja kol’ko hoćeš, samo ih potraži. \* Dok Holidej – američki kauboj i zubar iz 19. veka. |
| Завршни део часа (10 минута) |
| * Reši rebus. Rešenje napiši na liniji štampanim slovima latinice.(trava) * Рад у пару: учење редоследа слова у абецеди. * Домаћи задатак: Урадити задатке у уџбенику, стр. 42 и 43. |