**ПРИПРЕМА ЗА ЧАС БРОЈ 156**

|  |  |
| --- | --- |
| **Наставна тема** | Књижевност |
| **Наставна јединица** | *Kad dedica ne zna da priča priče,* Đani Rodari |
| **Тип часа** | Обрада градива |
| **Циљ часа** | Oспособљавање за самостално читање, доживљавање, разумевање, свестрано тумачење и вредновање књижевноуметничких дела разних жанрова. |
| **Очекивани исходи на крају часа** | На крају часа ученик ће бити у стању да:  ‒ разликује причу у односу на остале књижевне врсте: песму, басну, бајку, драмски текст;  ‒ одреди главни догађај, време и место дешавања у прочитаном тексту;  ‒ одреди редослед догађаја у тексту;  ‒ уочи ликове у тексту и њихове особине;  ‒ износи своје мишљење о тексту;  – разликује основне делове текста (наслов, име аутора, садржај);  ‒ користи различите облике усменог изражавања. |
| **Наставне методе** | дијалошка, текстуална, монолошка |
| **Наставна средства** | Читанка, стр. 72 |
| **Облици рада** | фронтални, индивидуални рад |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивациона питања: Kuda je pošla Crvenkapa i šta joj se sve desilo u istoimenoj bajci? * Ученици одговарају на постављенo питањe. * Најава наставне јединице. |
| Главни део часа (30 минута) |
| * Интерпретативно читање текста *Kad dedica ne zna da priča priče,* Đani Rodari . * Разговор о утисцима. * Тихо, усмерено читање са задатком уочавања фабуле. * Анализа драмског текста: 1. Koju priču dedica priča svojoj unuci? 2. Zašto ga unuka stalno ispravlja?  3. Kako je sve dedica nazvao Crvenkapicu?  4. Zaokruži slova ispred tačnih odgovora.  U dedičinoj priči: – Crvenkapica je pošla:  a) kod tetke; b) kod bake. – Crvenkapica je u šumi srela:  a) vuka; b) žirafu.  – Vuk je upitao Crvenkapicu: a) „Kuda si pošla?” b) „Koliko je šest puta osam?” – Crvenkapica je odgovorila vuku: a) „Idem na pijacu da kupim paradajz”; b) „Idem u prodavnicu da kupim paradajz”.  5. Šta je vuk rekao Crvenkapi na kraju dedine priče? 6. Zašto je dedica pričao unuci drugačiju priču o Crvenkapi?  7. Kakav je deda u ovoj priči?  8. Šta ti je najsmešnije u priči „Kad dedica ne zna da priča priče”? * *Učimo nešto novo*: Priče kojima se opisuje neki smešan i neobičan događaj su **šaljive priče**. Smišljene su da bi nas nasmejale i zabavile. * Задатак за самосталан рад: Smisli, pa ispričaj na šaljiv način bajku „Tri praseta”, kao što je to uradio deda iz priče „Kad dedica ne zna da priča priče”. * Ученици смишљају план причања. * Усмено излагање ученика. |
| Завршни део часа (10 минута) |
| * Избор најсмешнијих бајки. * Домаћи задатак: Увежбати изражајно читање приче *Kad dedica ne zna da priča priče.* |