**ПРИПРЕМА ЗА ЧАС БРОЈ 19**

|  |  |
| --- | --- |
| **Наставна тема** | Језик |
| **Наставна јединица** | Упитне реченице. Упитник |
| **Тип часа** | Утврђивање градива |
| **Циљ часа** | Усвајање и проширивање знања из области граматике. Упознавање ученика са појмом упитне реченице. Уочавање упитних реченица, начина њиховог обележавања и изговора. Развијање способности запажања и закључивања. Развијање и неговање љубави према матерњем језику и свести о важности правилне језичке употребе (усмене и писмене културе). |
| **Очекивани исходи на крају часа** | На крају часа ученик ће бити у стању да:  - уочава и примењује упитне реченице;  - користи упитник на крају упитних реченица;  - примењује правила правописа. |
| **Наставне методе** | дијалошка, монолошка, метода запажања, текстуална |
| **Наставна средства** | свеске ученика, Читанка, стр. 21, Радна свеска, стр. 39 |
| **Облици рада** | фронтални рад, индивидуални, групни рад |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Ученици читају домаће задатке - пет упитних реченица у којима су употребили упитну реч ли. * Избор најзанимљивијих питања. * Најава наставне јединице. |
| Главни део часа (35 минута) |
| * Понављамо: Које значење има упитна реченица? Којим знаком се завршава? Како се пише реч ли? Којим речима могу започети упитне реченице? * Самосталан рад ученика на задатку: У тексту Д*еда Милоје* Г. Стојковића пронађи и подвуци све упитне реченице. Ученици имају одређено време за рад. * Након истека времена за самосталан рад, ученици читају обележене упитне реченице из текста Д*еда Милоје* Г. Стојковића * Самосталан рад ученика на задацима у Радној свесци. 1. Подвуци упитну речцу ЛИ у датим реченицама.  Да ли се Никола и Вук друже? Колико ли је Нина купила јагода?   Знаш ли Јанкову сестру? Је ли дошао Пеђа? Због чега ли се само Гаја задржао? 2. Напиши две упитне реченице. штампаним словима ћирилице. Користи упитну речцу ЛИ. 3. Дате обавештајне реченице напиши као упитне користећи речцу ЛИ. Пиши писаним словима ћирилице.  Дали смо гол.  Јели смо супу.  Носили смо дрва.  Возим ролере.  Читаш књигу.  Мама прави колаче.  Тата чита новине. |
| Завршни део часа (5 минута) |
| * Провера урађених задатака, усмено. |