**ПРИПРЕМА ЗА ЧАС БРОЈ 38**

|  |  |
| --- | --- |
| **Наставна тема** | Језик |
| **Наставна јединица** | Реченице по значењу и облику. Реченични знаци |
| **Тип часа** | Утврђивање градива |
| **Циљ часа** | Утврђивање знања из граматике. Развијање способности уочавања, упоређивања, закључивања и повезивања. Развијање и неговање љубави према матерњем језику. |
| **Очекивани исходи на крају часа** | На крају часа ученик ће бити у стању да:   * уочава и разликује врсте реченица по значењу и облику; * користи одговарајуће знаке на крају реченице; * поштује и примењује основна правописна правила. |
| **Наставне методе** | дијалошка, монолошка, метода запажања, текстуална |
| **Наставна средства** | Радна свеска, стр. 27, 28, 34 |
| **Облици рада** | фронтални рад, индивидуални |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Понављање научених садржаја- реченице по значењу и облику (Радна свеска, стр. 34) Какве реченице могу бити по значењу и по облику? * Најава наставне јединице. |
| Главни део часа (30 минута) |
| * Понављамо: Којим реченичним знацима се завршавају обавештајне, упитне, узвичне и заповедне реченице. Које значење имају обавештајне и упитне реченице? По чему се разликују, а по чему су сличне узвичне и заповедне реченице? * Рад у пару: Ученици смишљају и записују по две обавештајне, упитне, узвичне и заповедне реченице различитих облика. * Усмена провера записаних реченица. * Самосталан рад ученика на задацима у уџбенику. Наставник/наставница прати рад ученика. 1. Пиши штампаним словима ћирилице. Реченице по значењу могу бити:   \_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_ и \_\_\_\_\_\_\_\_\_\_\_\_\_\_\_\_\_\_\_\_.  2. Допуни реченице. Пиши штампаним словима ћирилице.  На крају обавештајне реченице се пише \_\_\_\_\_\_\_\_\_\_\_\_\_\_\_\_\_\_.   На крају узвичне реченице се пише \_\_\_\_\_\_\_\_\_\_\_\_\_\_\_\_\_\_\_\_\_\_ .   На крају упитне реченице се пише \_\_\_\_\_\_\_\_\_\_\_\_\_\_\_\_\_\_\_\_\_\_\_ .   На крају заповедне реченице се пише \_\_\_\_\_\_\_\_\_\_\_\_\_\_\_\_\_\_\_\_\_..  3. Датим реченицама допиши одговарајући реченични знак.  Затвори прозор \_\_  Напиши домаћи задатак \_\_  Да ли си почистила собу \_\_  Купи ми џемпер \_\_  Скувала сам ручак\_\_  Колико има деце у тој учионици \_\_ .   4. Одреди значење и облик следећих реченица. Пиши штампаним словима ћирилице.  **реченица значење облик**  Ура, добила сам петицу!  Откључај ми врата!  Ти ниси плашљива.  Ко је ово нацртао?   5. Подвуци упитне реченице у потврдном облику, као у приказаном примеру.  Мама кува чорбу.  Да ли мама кува чорбу?  Зашто мама не кува чорбу?   Девојчице воле лутке.  Зар девојчице не воле лутке?  Да ли девојчице воле лутке?   Дечаци возе тротинете.  Да ли дечаци возе тротинете?  Зашто дечаци не возе тротинете?   Баке праве колаче.  Да ли баке праве колаче?  Зашто баке не праве колаче?   Деке читају новине.  Да ли деке читају новине?  Зашто деке не читају новине?    6. Напиши писаним словима ћирилице:  а) узвичну реченицу у потврдном облику.  б) обавештајну реченицу у одричном облику.  в) упитну реченицу у потврдном облику.  г) заповедну реченицу у одричном облику. |
| Завршни део часа (10 минута) |
| * Провера урађених примера, усмено. * Домаћи задатак: Припремити се за контролну вежбу-Глас,слог, реч и реченица. Реченице по значењу и облику. |