**ПРИПРЕМА ЗА ЧАС БРОЈ 82**

|  |  |
| --- | --- |
| **Наставна тема** | Књижевност |
| **Наставна јединица** | *Сликарка Зима*, Десанка Максимовић |
| **Тип часа** | Обрада градива |
| **Циљ часа** | Oспособљавање за самостално читање, доживљавање, разумевање, свестрано тумачење и вредновање књижевноуметничких дела разних жанрова. |
| **Очекивани исходи на крају часа** | На крају часа ученик ће бити у стању да:  ‒ одреди главни догађај, време и место дешавања у прочитаном тексту;  ‒ одреди редослед догађаја у тексту;  ‒ уочи ликове у тексту и њихове позитивне и негативне особине;  ‒ разликује бајку од осталих књижевних врста (песме, приче, басне, драмског текста);  ‒ разликује основне делове текста (наслов, пасус, име аутора, садржај);  ‒ износи своје мишљење о тексту. |
| **Наставне методе** | дијалошка, текстуална, монолошка |
| **Наставна средства** | Читанка, стр. 136 |
| **Облици рада** | фронтални, индивидуални |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивациона питања: Чиме зима обрадује децу?  Шта највише волиш да радиш током зиме? * Ученици одговарају на постављена питања. * Најава наставне јединице. |
| Главни део часа (35 минута) |
| * Интерпретативно читање бајке *Сликарка Зима* Десанке Максимовић*.* * Разговор о утисцима. * Тихо, усмерено читање текста са задатком уочавања непознатих речи. * Објашњавање непознатих речи:  зверчице – дивље животињице студена – ледена, хладна кичица – сликарска четкица папрат – биљка која расте у шумама биљур – кристално стакло скут – доњи део хаљине, бунде окно – прозорско стакло чу – чула је  украј – поред четинари – дрвеће које има четине, зимзелено дрвеће * Анализа драмског текста: 1. Зашто је сликарка Зима кренула по свету? 2. Шта је одлучила да поклони деци? 3. Која слика ти се највише допала? Опиши је. 4. Шта је Зима дозвољавала деци која су јој се радовала? 5. Како замишљаш сликарку Зиму? 6. Шта је врт тражио да му зима дȃ? 7. Шта је Зима тада учинила? 8. Како је обукла четинаре? 9. Како су се осећала деца када су ујутро по прозорима угледала сребрне слике? 10. Зашто нису стигли да их се науживају? 11. Шта је бајковито у овој причи? * Читање занимљивости из дечјег часописа Школарац – *Радозналко*: Како настаје снег и пахуље? Шта је иглу? * Штафетно читање бајке. |
| Завршни део часа (5 минута) |
| * Домаћи задатак: Увежбати изражајно читање бајке *Сликарка Зима* Десанке Максимовић*.* |