**ПРИПРЕМА ЗА ЧАС БРОЈ 76**

|  |  |
| --- | --- |
| **Наставна тема** | Jезичка култура |
| **Наставна јединица** | Зимске радости (прича по слици), говорна вежба |
| **Тип часа** | Обрада градива |
| **Циљ часа** | Развијање смисла и способности за правилно, течно, уверљиво усмено изражавање. Богаћење речника, језичког и стилског израза. Неговање културе усменог изражавања. |
| **Очекивани исходи на крају часа** | На крају часа ученик ће бити у стању да:  ‒ користи различите облике усменог изражавања;  – правилно осмисли дужу и потпуну реченицу и споји више реченица у краћу целину;  ‒ изражајно рецитује;  ‒ учествује у разговору и пажљиво слуша саговорника. |
| **Наставне методе** | дијалошка, монолошка, илустративна |
| **Наставна средства** | Читанка, стр. 143, свеске ученика |
| **Облици рада** | фронтални, индивидуални рад |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивационо питање: Које су твоје омиљене игре на снегу? * Ученици одговарају на питање. * Најава наставне јединице. |
| Главни део часа (35 минута) |
| * Разговор о слици у Читанци на стр. 143. Које је годишње доба приказано сликом? Опиши изглед природе. Шта је приказано сликом? Какво је расположење деце? Која бисте имена дали деци? Које детаље још уочавате? * Наставник/наставница истиче захтеве за говорну вежбу на основу којих ће ученици излагати али и процењивати успешност излагања својих другара: - смисли и запиши план писања.  - смисли одговарајућ наслов и имена за ликове твоје приче. - јасна форма приче (увод, разрада и закључак); - правилан редослед излагања; - занимљиви описи ликова и догађаја са истицањем важних појединости; - осећања и расположења; - јасне и повезане реченице којима ће бити исказане целовите мисли; - гласно и изражајно причање. * Ученици причају према осмишљеном плану. * Након сваког усменог излагања, ученици на основу постављених захтева процењују успешност излагања свог другара; наставник/ наставница даје сугестије. * Избор најбољег усменог излагања. * Разговор о понашању ученика у току зимских игара на снегу. * Изражајно рецитовање песме *Равнотежа* Драгана Лукића. |
| Завршни део часа (5 минута) |
| * Домаћи задатак: Написати причу на основу слике из Читанке. |