**ПРИПРЕМА ЗА ЧАС БРОЈ 165**

|  |  |
| --- | --- |
| **Наставна тема** | Књижевност |
| **Наставна јединица** | *Слатка математика*, Ана Миловановић |
| **Тип часа** | Обрада градива |
| **Циљ часа** | Oспособљавање за самостално читање, доживљавање, разумевање, свестрано тумачење и вредновање књижевноуметничких дела разних жанрова. |
| **Очекивани исходи на крају часа** | На крају часа ученик ће бити у стању да:  ‒ разликује драмски текст у односу на остале књижевне врсте: причу, песму, басну и бајку;  ‒ одреди главни догађај, време и место дешавања у прочитаном тексту;  ‒ одреди редослед догађаја у тексту;  ‒ уочи лица у драмском тексту и њихове особине;  ‒ износи своје мишљење о тексту;  – наведе једноиз текстова и свакодневног живота; |
| **Наставне методе** | дијалошка, текстуална, монолошка |
| **Наставна средства** | Читанка, стр. 88 |
| **Облици рада** | фронтални, индивидуални, рад у пару |
| **Међупредметно повезивање** | Свет око нас, Ликовна култура, Математика, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивационо питање: Зашто је важно знати рачунати? * Ученици одговарају на постављено питање. * Најава наставне јединице. |
| Главни део часа (30 минута) |
| * Интерпретативно читање драмског текста *Слатка математика*, Ане Миловановић. * Разговор о утисцима. * Тихо, усмерено читање текста са задатком уочавања радње драмског текста. * Анализа драмског текста: 1. Ко су лица овог драмског текста? 2. Зашто је Весела Мирка назвала „Миркић”? 3. О чему Мирко размишља? 4. Помоћу чега је Весела објаснила Мирку појам половине и четвртине? 5. Зашто се Мирко наљутио на Веселу? 6. Како је Весела оправдала свој поступак? 7. Шта је још додатно појаснила Мирку? 8. Наведи особине Мирка и Веселе. 9. Шта мислиш, зашто се овај текст зове „Слатка математика”? * Понављамо: **Драмски текст** је текст написан по лицима. Изводи се у позоришту, на позорници (сцени). У заградама су дата упутства за глумце или за изглед сцене. Она се не изговарају у току извођења текста. Драмски текст пише **драмски писац**. Текст написан у заградама (дидаскалије) се не чита; то су кратка упутства за начин извођења драмског текста и изглед сцене. * *Радозналко*: На примеру чоколаде ученици понављају стечена знања из математике. Колико приказана чоколада (једно цело) има коцкица? Како ћеш добити половину чоколаде? Колико је то коцкица? Како ћеш добити четвртину исте чоколаде? Колико ће то бити коцкица? * Опширно препричавање драмског текста. |
| Завршни део часа (10 минута) |
| Домаћи задатак: Увежбати читање текста *Слатка математика* по улогама. |