**ПРИПРЕМА ЗА ЧАС БРОЈ 112**

|  |  |
| --- | --- |
| **Наставна тема** | Језичка култура |
| **Наставна јединица** | Штампана слова латинице Лл, Љљ |
| **Тип часа** | Обрада градива |
| **Циљ часа** | Препознавање и писање штампаних слова латинице Лл, Љљ. Овладавање техником читања и оспособљавање за разумевање прочитаног. Развијање моторичких и интелектуалних способности. Стицање навика уредности, тачности и упорности. |
| **Очекивани исходи на крају часа** | На крају часа ученик ће бити у стању да:  - влада основном техником читања и писања латиничког текста;  - проналази експлицитно исказане информације у једноставном тексту (линеарном и нелинеарном);  - учествује у разговору и пажљиво слуша саговорника. |
| **Наставне методе** | дијалошка, монолошка, метода запажања и показивања, текстуална |
| **Наставна средства** | Латиница, стр. 4, 5, 20 и 21, одељењска абецеда |
| **Облици рада** | фронтални рад, индивидуални рад, групни рад |
| **Међупредметно повезивање** | Свет око нас, Ликовна култура, Дигитални свет, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник/наставница поставља мотивационо питање: Да ли знаш зашто се каже: „Колико људи, толико ћуди”? * Ученици одговарају на питање наводећи ситуације којима се може објаснити пословица. * Најава наставне јединице. |
| Главни део часа (30 минута) |
| * Наставник/наставница упознаје ученике са графичкм структуром слова латинице Лл, Љљ; ученици их упоређују са словима ћирилице Лл, Љљ. (Латиница, стр. 4 и 5). * Записује по табли велика и мала слова Лл, Љљ, ћирилицом, са леве стране, а са десне стране, упоредо, латиницом и показује редослед покрета приликом писања. * Означавање слова на одељењској абецеди и уочавање њиховог редног броја. * Ученици преписују у свеске запис са табле. * Наставник/наставница записује сваком ученику у свеску велика и мала нова слова латинице на почетку реда. * Рад на задацима у уџбенику, стр. 20 и 21. Наставник/наставница прати рад ученика.  1. Пиши штампана слова латинице (Започета су слова латинице Лл, Љљ.)  2. Прочитај речи и заокружи слова латинице која си сада научио/научила. (Хорско читање речи.)  шоља Лола Љиљана Коља ласта лист шкољка   šolja Lola Ljiljana Kolja lasta list školjka 3. Препиши штампаним словима латинице.  слатко слано  јела Лела  зелено Жељана   шкољка тежина  Снежана малина 4. Реченице препиши штампаним словима латинице у потврдном облику.  Ласта није слетела.  Коља не жели малине.  Насеље није мало.  Саксија није лака.  Миљан није ишао на излет.  Лела не жели слатке кајсије. 5. Прочитај реченицу, а затим напиши по једно питање за сваку реченицу штампаним   словима ћирилице.  Milijana maše Ljiljani.  Mala lasta je izletela.  Željko melje žito.  Smiljana i Milа se selе. |
| Завршни део часа (10 минута) |
| * Провера урађених задатака усмено. * Домаћи задатак: Написати у свесци по један ред нових слова латинице. |