**ПРИПРЕМА ЗА ЧАС БРОЈ 70**

|  |  |
| --- | --- |
| **Наставна тема** | Језик |
| **Наставна јединица** | Глаголи и глаголска времена. Потврдни и одрични глаголски облици. Писање одричне речце не |
| **Тип часа** | Утврђивање градива |
| **Циљ часа** | Утврђивање знања из области граматике (глаголска времена и глаголски облици) и правописа (писање одричне речце не). Развијање способности уочавања и закључивања. Развијање и неговање љубави према матерњем језику. |
| **Очекивани исходи на крају часа** | На крају часа ученик ће бити у стању да:  ‒ препознаје и разликује глаголска времена (прошло, садашње и будуће) и глаголске облике (потврдни и одрични);  ‒ поштује и примењује основна правописна правила (писање одричне речце не) |
| **Наставне методе** | дијалошка, монолошка, метода запажања, текстуална |
| **Наставна средства** | Радна свеска 19-21, 37-38 |
| **Облици рада** | фронтални рад, индивидуални, рад у пару |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Преглед домаћих задатака усменим путем, Радна свеска, стр. 23. Обнављање знања о потврдним и одричним глаголским облицима и писању одричне речце не уз смишљање одговараућих реченица. * Најава наставне јединице. |
| Главни део часа (30 минута) |
| * Глаголи су речи који означавају радњу, стање или збивање.  Глаголска времена су: прошло, садашње и будуће. Глаголски облици могу бити потврдни и одрични. У одричним реченицама речца НЕ се пише одвојено од глагола.  Изузеци су глаголи са којима се речца НЕ пише спојено: НЕМОЈ, НЕМАМ, НЕЋУ, НИСАМ. * Наставник/наставница записује по табли најбоље примере реченица. * Рад у пару: Ученици раде задатке у Радној свесци од 19, 20 и 37. стр. 9. Доврши реченицу понуђеним глаголима који одређују збивање у природи.  наоблачити се завејати фијукати сванути     Јутро је \_\_\_\_\_\_\_\_\_\_\_\_\_\_\_\_.  Небо \_\_\_\_\_\_\_\_\_\_\_\_\_\_\_\_\_\_.  Снег је \_\_\_\_\_\_\_\_\_\_\_\_\_\_ све стазе.  Ветар је бесно \_\_\_\_\_\_\_\_\_\_\_\_\_\_\_\_\_\_\_ . Наставник/наставница прати рад ученика. * 10. Црвеном оловком подвуци глаголе који означавају радњу, зеленом оловком глаголе који означавају стање, плавом оловком глаголе који означавају збивање. кува, гаче, пише, сева, плеше, вози, стари, клија, блиста, листа, стоји, седи, мршави, боји се, каже, пече, боли, ћути, живи, радује се, мери, облачи се, суши, мисли, расте, иде, прича, румени се, грми 11. Подвуци глаголе у реченицама. Напиши на линији штампаним словима ћирилице да ли тај глагол означава радњу, стање или збивање.  Сванула је блистава зора. \_\_\_\_\_\_\_\_\_\_\_  Дете је брзо оздравило. \_\_\_\_\_\_\_\_\_\_\_\_  Пуж пузи по лишћу. \_\_\_\_\_\_\_\_\_\_\_\_  12. Допиши речи које у свом саставу садрже реч РАД, као у примеру.   Пиши штампаним словима ћирилице. (радити, урадити, зарадити ...) * Задаци на 20. страни Радне свеске: 1. Помоћу глагола можемо открити време када се радња дешава. У реченицама подвуци глаголе у садашњем времену црвеном оловком, у прошлом времену зеленом оловком и у будућем времену плавом оловком.  Возила сам бицикл. Возим ролере. Возићу тротинет  2. На линијама поред реченица напиши штампаним словима ћирилице у ком времену су глаголи у датим реченицама.   Зорица је певала и играла у својој школи. \_\_\_\_\_\_\_\_\_\_\_\_\_\_\_\_\_\_\_\_\_\_  Милош ће обући најтоплији капут. \_\_\_\_\_\_\_\_\_\_\_\_\_\_\_\_\_\_\_\_  Стојим крај дрвене ограде на улици. \_\_\_\_\_\_\_\_\_\_\_\_\_\_\_\_\_\_  3. Подвуци глаголе написане у садашњем времену.  Јелена седи са мачком на прагу.  Чеда и Бане су однели тешке књиге.   Весна води своја два сина у куповину.   Када ће те тата уписати на тренинг? * На 37. страни Радне свеске ученици имају задатак да прочитају песму *Одрична Звезда са пет кракова* и да у песми подвуку речи у којима се речца НЕ пише спојено с речју уз коју стоји. |
| Завршни део часа (10 минута) |
| * Провера урађених задатака, усмено. * Домаћи задатак: Урадити задатке у Радној свесци на стр. 21 и 38. |