**ПРИПРЕМА ЗА ЧАС БРОЈ 45**

|  |  |
| --- | --- |
| **Наставна тема** | Језик |
| **Наставна јединица** | Писање назива држава, градова и села (једночланих и вишечланих) и једночланих географских назива |
| **Тип часа** | Утврђивање градива |
| **Циљ часа** | Утврђивање знања о основним правописним правилима. Развијање способности уочавања и закључивања. Развијање и неговање љубави према матерњем језику. |
| **Очекивани исходи на крају часа** | На крају часа ученик ће бити у стању да:   * уочава и пише велико почетно слово у називима држава, градова и села (једночланих и вишечланих) и једночланим географским називима; * поштује и примењује основна правописна правила. |
| **Наставне методе** | дијалошка, монолошка, метода запажања, текстуална |
| **Наставна средства** | Радна свеска стр. 35 и 36 |
| **Облици рада** | фронтални рад, индивидуални |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Понављамо: Великим почетним словом се пишу и називи држава, градова и села. Ако се њихови називи састоје од више речи, сваку реч треба писати великим почетним словом. * Најава наставне јединице. |
| Главни део часа (30 минута) |
| * Самосталан рад на задацима у Радној свесци, стр. 35 и 36. Наставник/наставница прати рад ученика. 1. У следећим реченицама нису све властите именице правилно написане.   Препиши их правилно штампаним словима ћирилице.  Град шабац се налази поред реке Саве.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Планина авала се налази крај београда.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   Пут до вршца води кроз ковин. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Мој друг Тоша живи у северној македонији. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  У италији туристи радо посећују рим. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Радна свеска, стр. 36. 1. У следећим реченицама подвуци погрешно написане речи. Препиши правилно реченице.   На златибору смо јели сочне јабуке. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  У србији постоје река и планина са истим именом – тара. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  На реци дунав људи су направили језеро ђердап. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2. Одговори на питања потпуном реченицом штампаним словима ћирилице.  Како се зове река (језеро) у близини твог насеља?  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Како се зову две реке које се спајају код Београда?  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Напиши имена једне реке и једне планине.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ * Наставник/наставница истиче решења на табли. Заједно са ученицима свако тачно написано велико слово бодује једним бодом; исписује збир највећег броја бодова. |
| Завршни део часа (10 минута) |
| * Провера урађених задатака: Парови ученика размењују свеске и прегледају једни другима написане реченице. * Све што је тачно урађено штиклирају црвеном бојом, а нетачно подвлаче; сабирају бодове. Враћају свеске једни другима. Сваки ученик ће на основу броја бодова имати сазнање за коју је оцену урадио задатке. * Домаћи задатак: Припремити се за контролну вежбу. |