**ПРИПРЕМА ЗА ЧАС БРОЈ 42**

|  |  |
| --- | --- |
| **Наставна тема** | Језик |
| **Наставна јединица** | Властите и заједничке именице |
| **Тип часа** | Обрада градива |
| **Циљ часа** | Усвајање знања о властитим и заједничким именицама. Развијање способности уочавања и закључивања. Развијање и неговање љубави према матерњем језику. |
| **Очекивани исходи на крају часа** | На крају часа ученик ће бити у стању да:   * препознаје властите и заједничке именице у типичним случајевима; * поштује и примењује основна правописна правила. |
| **Наставне методе** | дијалошка, монолошка, метода запажања, текстуална |
| **Наставна средства** | Граматика, стр. 48-50 |
| **Облици рада** | фронтални рад, индивидуални, рад у пару |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивациона питања: Шта су именице? Како се зове твоја школа? У ком месту се налази? * Ученици одговарају на питања. Наставник/наставница записује одговоре по табли. Које именице су написане великим почетним словима? * Најава наставне јединице. |
| Главни део часа (30 минута) |
| * *Учимо нешто ново*: Властите именице означавају властита имена људи, животиња, села, градова, држава, река, планина, језера, мора. Властите именице се пишу великим почетним словима. * Ученици читају реченице и запажају да су подвучене именице властите:  Јуче су нас посетили ујна Тина, њен син Мирко и мачак Кики из Београда.  Описивали су цвеће крај реке Тисе. * Самосталан рад на задацима у уџбенику. * 1. Пронађи и подвуци властите именице у датом тексту.  Виолета је посетила своју стрину у Београду. Са њом је заједно отишла у биоскоп и срела другарице Миу и Теодору. Када се вратила у Суботицу, причала је другарима из одељења, Марији и Виктору, о граду Београду и рекама Сави и Дунаву.  2. У кружић поред лика са сличице упиши почетно слово имена из одговарајуће реченице.   Милан се спушта низ тобоган.  Тијана стоји на тобогану.  Горан јаше дрвеног коњића.  Сара се пење на тобоган.  3. Допиши властите именице по жељи.  Савин отац се зове \_\_\_\_\_\_\_\_\_\_\_\_\_\_\_ .  Живи у граду\_\_\_\_\_\_\_\_\_\_\_\_\_\_\_\_\_\_\_\_ .   Има и две кћери. Старију кћер зове \_\_\_\_\_\_\_\_\_\_\_\_\_\_\_\_, а млађу кћер \_\_\_\_\_\_\_\_\_\_\_\_\_\_\_\_\_\_\_\_.  Кћерке имају фину тетку \_\_\_\_\_\_\_\_\_\_\_\_\_\_\_\_\_\_\_ и доброг стрица \_\_\_\_\_\_\_\_\_\_\_\_\_\_\_. * *Учимо нешто ново*: Заједничке именице именују бића (људе, животиње и биљке), ствари и појаве са истим особинама. Пишу се малим почетним словом. * Ученици читају кратак текст у којем су подвучене заједничке именице. Авион је високо летео на небу. Сви путници су безбрижно седели на својим седиштима. Стјуардесе су нарочито пазиле децу. Овим авионом нису могли да се превозе љубимци. Разговарамо: Због чега реч авион спада у заједничку именицу? Које врсте авиона постоје? Које су најважније особине сваког авиона?  Које све животиње могу бити љубимци? Шта је заједничко за све љубимце? * Поново прочитај претходни текст. Напиши нове реченице у којима ће се налазити подвучене заједничке именице из текста. (рад у пару)  На пример:   Авион лети на небу./Авион је слетео са неба.  Путници су се сместили на своја седишта.  Стјуардесе разговарају са децом.  Овим авионом су се превозили и љубимци. * Читање написаних реченица и процена успешности. * Самосталан рад на задацима у уџбенику. 1. Помози животињама да дођу до своје хране. На линијама напиши шта која животиња једе. (Лав једе месо. Мајмун једе банану. Пингвин једе рибу.) 2. Дате речи напиши на одговарајуће место, као што је започето. * деда, клупа, муња, година, девојчица, медвед, саксија, суснежица, лане, орао, ветрић, трска, чаша, шал, ватра, књига, гром, папуча, олуја. **Заједничка имена бића Заједничка имена предмета Заједничка имена појава** * деда чаша роса |
| Завршни део часа (10 минута) |
| * Провера урађених задатака, усмено. * Домаћи задатак: Урадити 3. и 4. задатак са 50. стране уџбеника. |