**ПРИПРЕМА ЗА ЧАС БРОЈ 132**

|  |  |
| --- | --- |
| **Наставна тема** | *Књижевност* |
| **Наставна јединица** | *Да вам певам што истина није,* народна песма |
| **Тип часа** | Обрада градива |
| **Циљ часа** | Oспособљавање за самостално читање, доживљавање, разумевање, свестрано тумачење и вредновање књижевноуметничких дела разних жанрова. Богаћење речника ученика. |
| **Очекивани исходи на крају часа** | На крају часа ученик ће бити у стању да:  – разликује песму од осталих књижевних врста (прича, басна, бајка, драмски текст);  − разликује стих и строфу;  − уочи стихове који се римују;  − чита текст поштујући интонацију стиха;  − изражајно рецитује песму. |
| **Наставне методе** | дијалошка, текстуална, монолошка |
| **Наставна средства** | Читанка, стр. 66 |
| **Облици рада** | фронтални, индивидуални |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивационо питање: Коју шаљиву песму знаш из првог разреда? * Подсећање на народну песму *Ја сам чудо видео*. * Ученици одговарају на постављено питање. * Најава наставне јединице. |
| Главни део часа (30 минута) |
| * Интерпретативно читање народне песме *Да вам певам што истина није*. * Разговор о утисцима. * Тихо, усмерено читање текста са задатком уочавања свега што је нведено у песми, а није истинито. * Објашњење непознатих речи: решето – предмет са рупичастом површином кроз коју се пречишћава жито * Анализа песме: 1. Шта ти је најсмешније у песми „Да вам певам што истина није”? 2. Зашто не може бити истина да гуска воду из решета пије? 3. Шта је урадила крмача? 4. Заокружи слово испред тачног одговора. Крмачи је место у... а) тору; б) штали; в) обору; г) кокошињцу. Младунци крмаче се зову... а) пилићи; б) прасићи; в) пачићи; г) ћурићи. * *Понављамо и учимо нешто ново*: Шаљиве народне песме су кратке песме у којима су описане смешне и необичне ситуације. У њима животиње имају људске особине. Народ их је смишљао ради забаве. * Вежбе изражајног читања песме. * Самосталан рад ученика: 1. У песми „Да вам певам што истина није” подвуци глаголе. 2. Препиши песму штампаним словима латинице у свеску |
| Завршни део часа (10 минута) |
| * Провера урађених задатака. * Домаћи задатак: Увежбати изражајно рецитовање народне песме *Да вам певам што истина није*. |