**ПРИПРЕМА ЗА ЧАС БРОЈ 142**

|  |  |
| --- | --- |
| **Наставна тема** | Језичка култура |
| **Наставна јединица** | Писана слова латинице Ии, Нн, Њњ |
| **Тип часа** | Обрада градива |
| **Циљ часа** | Препознавање и писање писаних слова латинице Ии, Нн, Њњ. Овладавање техником читања и оспособљавање за разумевање прочитаног. Развијање моторичких и интелектуалних способности. Стицање навика уредности, тачности и упорности. |
| **Очекивани исходи на крају часа** | На крају часа ученик ће бити у стању да:  - влада основном техником читања и писања латиничког текста;  - проналази експлицитно исказане информације у једноставном тексту (линеарном и нелинеарном);  - учествује у разговору и пажљиво слуша саговорника. |
| **Наставне методе** | дијалошка, монолошка, метода запажања и показивања, текстуална |
| **Наставна средства** | Латиница, стр. 48 и 49, одељењска абецеда |
| **Облици рада** | фронтални рад, индивидуални, групни рад, рад у пару |
| **Међупредметно повезивање** | Свет око нас, Ликовна култура, Дигитални свет, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник/наставница поставља мотивацино питање: Da li znaš zašto se kaže: „Bez muke nema nauke”? * Ученици одговарају на питање наводећи ситуације којима се може објаснити пословица. * Најава наставне јединице. |
| Главни део часа (30 минута) |
| * Наставник/наставница упознаје ученике са графичком структуром писаних слова латинице Ии, Нн, Њњ; ученици их упоређују са штампаним словима латинице Ии, Нн, Њњ (разредна абецеда); уочавање писаних слова латинице, великих и малих, која се исто пишу као писана ћирилична слова. * Записује по табли велика и мала штампана слова Ии, Нн, Њњ, са леве стране, а са десне стране, упоредо, писана слова и показује редослед покрета приликом писања. * Означавање слова на одељењској абецеди и уочавање њиховог редног броја. * Ученици преписују у свеске запис са табле. * Наставник/наставница записује сваком ученику у свеску велика и мала нова слова латинице на почетку реда. * Рад на задацима у уџбенику, стр. 48 и 49. 1. Piši pisana slova latinice. (Започета су слова латинице Ии, Нн, Њњ.) Наставник истиче правило*:* Prilikom pisanja pisanih slova latinice važno je voditi računa o povezivanju slova. У 2. задатку ученици преписују задате слогове писаним словима латинице. 3. Sastavi reči od slogova i napiši ih na linijama pisanim slovima latinice: ki, i, kaj, ma, mak, mo, nje, no. 4. Pročitaj tekst. (хорско читање) Tanja ima mamin kimono.  Tkanina je tako mekana i tanka.  Tanja ima i mamin nakit.  Odgovori na pitanja. Šta ima Tanja? Kakav je kimono? * Провера урађених задатака. |
| Завршни део часа (10 минута) |
| * Рад у пару: Ученици имају задатак да за одређено време смисле што више речи од писаних латиничних слова Аа, Ее, Јј, Оо, Кк, Мм, Тт, Ии, Нн, Њњ. Иста слова се могу понављати. * Избор најуспешнијег пара по броју састављених речи и реченица. * Домаћи задатак: Написати у свесци по један ред нових слова латинице. Преписати текст из 4. задатка. |