**ПРИПРЕМА ЗА ЧАС БРОЈ 77**

|  |  |
| --- | --- |
| **Наставна тема** | Књижевност |
| **Наставна јединица** | *Девојчица са шибицама*, Ханс Кристијан Андерсен |
| **Тип часа** | Обрада градива |
| **Циљ часа** | Oспособљавање за самостално читање, доживљавање, разумевање, свестрано тумачење и вредновање књижевноуметничких дела разних жанрова. |
| **Очекивани исходи на крају часа** | На крају часа ученик ће бити у стању да:  ‒ одреди главни догађај, време и место дешавања у прочитаном тексту;  ‒ одреди редослед догађаја у тексту;  ‒ уочи ликове у тексту и њихове особине; разликује бајку од осталих књижевних врста (песме, приче, басне, драмског текста);  – наведе једноставне примере поређења из текстова и свакодневног живота;  ‒ износи своје мишљење о тексту. |
| **Наставне методе** | дијалошка, текстуална, монолошка |
| **Наставна средства** | Читанка, стр. 117 |
| **Облици рада** | фронтални, индивидуални рад |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивационо питање: Како можеш помоћи сиромашном детету? * Ученици одговарају на постављено питање. * Најава наставне јединице. |
| Главни део часа (35 минута) |
| * Интерпретативно читање бајке *Девојчица са шибицама* Ханса Кристијана Андерсена*.* * Разговор о утисцима. * Тихо, усмерено читање текста са задатком уочавања непознатих речи. * Објашњавање непознатих речи:  гологлава – без капе или мараме на глави шћућурила – чучнула, скупила се кресну – упали месингани украси – метални украси тамножуте боје вео – танка, провидна, мрежаста тканина посуђе од порцелана – глатко и сјајно посуђе, беле боје * Анализа драмског текста: 1. Која осећања је изазвала у теби бајка „Девојчица са шибицама”? 2. Шта је радила девојчица у новогодишњој ноћи? 3. Како је она изгледала? Како се осећала? 4. Зашто није смела да се врати кући? 5. Зашто је упалила прву шибицу? Шта јој се тада приказало? 6. О чему је маштала када је засветлела друга шибица? 7. Коју слику јој је приказао пламен треће шибице? 8. Кога је девојчица пожелела да види када је упалила и последњу шибицу? 9. Шта је девојчица тражила од своје баке? Како се тада осећала? 10. На који начин су људи који су живели у том месту могли да помогну сиромашној девојчици? * *Учимо нешто ново*:  Бајка је прича којом су описани бројни могући и немогући догађаји са којима се суочавају стварни и нестварни ликови. * *Радозналко:* **Сазнајемо о Хансу Кристијану Андерсену** Ханс Кристијан Андерсен (1805–1875) славни дански писац, рођен је у градићу Оденсе, у држави Данској. Био је дете сиромашних родитеља. Светску славу стекао је пишући бајке и приче. Деца широм света одрастају читајући његове бајке: „Принцеза на зрну грашка”, „Царево ново одело”, „Мала сирена”, „Ружно паче”, „Палчица” и још многе друге. * Разговорамо о писцу. * Вежбе изражајног читања бајке. |
| Завршни део часа (5 минута) |
| * Домаћи задатак: Увежбати читање бајке *Девојчица са шибицама* Ханса Кристијана Андерсена. |