**ПРИПРЕМА ЗА ЧАС БРОЈ 139**

|  |  |
| --- | --- |
| **Наставна тема** | Jезичка култура |
| **Наставна јединица** | *Чувари природе,* писана вежба |
| **Тип часа** | Обрада градива |
| **Циљ часа** | Развијање смисла и способности за правилно писмено изражавање. Богаћење речника, језичког и стилског израза. Подстицање код ученика интересовањакњижевност. Неговање културе усменог и писменог изражавања. |
| **Очекивани исходи на крају часа** | На крају часа ученик ће бити у стању да:  ‒ користи различите облике усменог и писменог изражавања;  ‒ учествује у разговору и пажљиво слуша саговорника; |
| **Наставне методе** | дијалошка, монолошка, илустративна, писаних редова |
| **Наставна средства** | Радна свеска, стр. 67 и 68 |
| **Облици рада** | фронтални, индивидуални рад |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивационо питање: Шта чини природу? Какав је твој утисак о природи која те окружује? Шта ти се допада, а шта не? * Разговор са ученицима на основу постављених питања. * Најава наставне јединице. |
| Главни део часа (35 минута) |
| * Разговор на тему очувања природе: Због чега је важно чувати и не уништавати природу? Да ли су сви тога свесни? Како се понашају они који тога нису свесни? Како се ти понашаш према природи? Објасни. * Самосталан рад на задацима у Радној свесци. 1. Прочитај текст. **Чувари природе** Маја и Зоран су ученици другог разреда основне школе. Једног дана су одлучили да покупе све папириће и отпад који пронађу у школском дворишту. Када су се тог дана завршили часови, узели су рукавице и две кесе и сјурили се у двориште. Весело су почели да сакупљају отпад.  Њихове кесе су се брзо пуниле. Туда су пролазили њихови другови из разреда. Шест другара је без речи само посматрало шта раде. Седморо је прошло као да се ништа не дешава. А троје је почело да им се смеје и да их вређа. Маја и Зоран нису уопште обраћали пажњу на њихово понашање.  Сутрадан је учитељица похвалила пред целим одељењем мале чуваре природе Мају и Зорана и поделила им петице из Света око нас. 2. Напиши три питања о прочитаном тексту. 3. Одговори на постављена питања. Шта значи одржавање хигијене? Зашто је важно чувати природу? Шта значи пословица: „У здравом телу – здрав дух”? 4. Напиши како ти чуваш природу и своје здравље. У току рада наставник/наставница прати рад ученика и помаже сугестијама. * Провера урађених задатака читањем одговора ученика. Ученици износе своја мишљења о очувању природе. |
| Завршни део часа (5 минута) |
| * Нацртај шта ти је све потребно за добро здравље и одржавање хигијене. * Преглед урађених радова. |