**ПРИПРЕМА ЗА ЧАС БРОЈ 12**

|  |  |
| --- | --- |
| **Наставна тема** | Језик |
| **Наставна јединица** | Обавештајне реченице. Тачка. |
| **Тип часа** | Oбрада градива |
| **Циљ часа** | Усвајање и проширивање знања из области граматике. Упознавање ученика са појмом обавештајне реченице. Уочавање обавештајних реченица, начина њиховог обележавања и изговора. Развијање способности запажања и закључивања. Развијање и неговање љубави према матерњем језику и свести о важности правилне језичке употребе (усмене и писмене културе). |
| **Очекивани исходи на крају часа** | На крају часа ученик ће бити у стању да:  - уочава обавештајне реченице; користи тачку на крају обавештајних реченица;  - примењује правила правописа. |
| **Наставне методе** | дијалошка, монолошка, метода запажања, текстуална |
| **Наставна средства** | Граматика, стр. 18-19 |
| **Облици рада** | фронтални рад, индивидуални |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник/наставница поставља мотивационо питање: Којом реченицом би обавестио/обавестила друга или другарицу да треба да идете у биоскоп? Какво је данас време? Који сладолед волиш да једеш? ... * Ученици одговарају на постављена питања. * Најава наставне јединице. |
| Главни део часа (35 минута) |
| * Примери обавештајних реченица:  Јасмина иде у други разред.  Јутрос је падала киша. * *Учимо нешто ново*: Обавештајне (или изјавне) реченице су реченице којима се нешто изјављује и које пружају обавештења. Обавештајна реченица се завршава тачком (.). * Рад на задатку у уџбенику (стр. 18). Прочитај следећи текст.  Учитељица је по табли написала неколико реченица о јесени. Ђаци су се потрудили да пажљиво препишу реченице са табле. Када је погледала дечје свеске, учитељица је уочила измењене речи у реченицама у Вељиној свесци. Ево Вељиних реченица: Јесен је прошла. Кише често сијају. Птице селице су отишле на север. Куће су пуне воћа и поврћа. Пронађи и подвуци речи којима није место у Вељиним реченицама. Замени их понуђеним речима: падају, југ, баште, дошла. Самосталан рад ученика: Препиши правилно Вељин текст писаним словима ћирилице. * Провера урађеног задатка, усмено. * Рад на задацима у уџбенику, стр. 19. 1. Напиши две обавештајне реченице на основу слике коју видиш. 2. Напиши о чему говори учитељица са слике својим ђацима. 3. Погледај кроз прозор. Напиши обавештајну реченицу о томе какво је време напољу. |
| Завршни део часа (5 минута) |
| * Провера урађених задатака, усмено. * Домаћи задатак: Напиши у свеску пет обавештајних реченица о својој школи. |