**ПРИПРЕМА ЗА ЧАС БРОЈ 97**

|  |  |
| --- | --- |
| **Наставна тема** | Језик |
| **Наставна јединица** | Скраћенице |
| **Тип часа** | Обрада градива |
| **Циљ часа** | Усвајање знања о скраћеницама. Развијање способности уочавања и закључивања. Развијање и неговање љубави према матерњем језику. |
| **Очекивани исходи на крају часа** | На крају часа ученик ће бити у стању да:  ‒ препознаје и разликује скраћенице;  ‒ поштује и примењује основна правописна правила. |
| **Наставне методе** | дијалошка, монолошка, метода запажања, текстуална |
| **Наставна средства** | Граматика, стр. 69 и 70 |
| **Облици рада** | фронтални рад, индивидуални |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивационо питање: Које значење би могла имати скраћена реч др? Или ОШ? * Ученици одговарају на питања претпостављајући одговоре.. * Најава наставне јединице. |
| Главни део часа (30 минута) |
| * *Учимо нешто ново*:  Речи које се често користе могу се приликом писања скратити. Зато се зову **скраћенице**. Неким скраћеним речима додајемо тачку. на пример – нпр. година – г. (год.) и тако даље – итд. минут – мин. страна – стр.  Постоје скраћенице иза којих се не пише тачка. доктор – др  Неке скраћенице се пишу само великим словима. Основна школа – ОШ  Скраћенице за мерне јединице се могу писати и словима ћирице са тачком или без ње.  метар – m   килограм – kg   дециметар – dm   грам – g   центиметар – cm   литар – l  Рад на задацима. 1. Прочитај текст, а затим поред мерних јединица у заградама напиши њихове скраћенице штампаним словима латинице. У једном одељењу другог разреда дечаци су одлучили да направе куле од папира, а девојчице украсне папирне траке. Марко је направио кулу од 23 центиметра ( ), Воја од 30 центиметара ( ), а Мики од 22 центиметра ( ). Соња је за то време направила папирну траку од 4 метра ( ), Нина од 3 метра ( ), а Тина од 2 метра ( ).  2. Линијом повежи назив са одговарајућом скраћеницом.  Основна школа стр.  страна и тако даље  ОШ итд.  3. У датом тексту подвуци речи које можеш скратити.  Професор Милан има друга, доктора Јована. Присетили су се како су заједно ишли у Основну школу „Јован Јовановић Змај”.  4. Одговори на следећа питања о себи. Служи се скраћеницама где је то потребно.  Колико имаш година? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Колико си висок/висока? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Колико имаш килограма? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   Напиши назив своје школе.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   Колико минута траје велики одмор у твојој школи?\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Завршни део часа (10 минута) |
| * Провера урађених задатака, усмено. * Домаћи задатак: Замоли маму да ти помогне да напишеш рецепт за колаче. Користи скраћенице. |