**ПРИПРЕМА ЗА ЧАС БРОЈ 125**

|  |  |
| --- | --- |
| **Наставна тема** | Језичка култура |
| **Наставна јединица** | Штампана слова латинице Бб, Хх |
| **Тип часа** | Обрада градива |
| **Циљ часа** | Препознавање и писање штампаних слова латинице Бб, Хх . Овладавање техником читања и оспособљавање за разумевање прочитаног. Развијање моторичких и интелектуалних способности. Стицање навика уредности, тачности и упорности. |
| **Очекивани исходи на крају часа** | На крају часа ученик ће бити у стању да:  - влада основном техником читања и писања латиничког текста;  - проналази експлицитно исказане информације у једноставном тексту (линеарном и нелинеарном);  - учествује у разговору и пажљиво слуша саговорника. |
| **Наставне методе** | дијалошка, монолошка, метода запажања и показивања, текстуална |
| **Наставна средства** | Латиница, стр. 4, 5, 32 и 33,одељењска абецеда |
| **Облици рада** | фронтални рад, индивидуални рад, групни рад |
| **Међупредметно повезивање** | Свет око нас, Ликовна култура, Дигитални свет, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник/наставница поставља мотивацино питање: Зашто се каже: „Без алата нема ни заната”? * Ученици одговарају на питање наводећи ситуације којима се може објаснити пословица. * Најава наставне јединице. |
| Главни део часа (30 минута) |
| * Наставник/наставница упознаје ученике са графичкм структуром слова латинице Бб, Хх; ученици их упоређују са словима ћирилице Бб, Хх . (Латиница, стр. 4 и 5). * Записује по табли велика и мала слова Бб, Хх, ћирилицом, са леве стране, а са десне стране, упоредо, латиницом и показује редослед покрета приликом писања. * Означавање слова на одељењској абецеди и уочавање њиховог редног броја. * Ученици преписују у свеске запис са табле. * Наставник/наставница записује сваком ученику у свеску велика и мала нова слова латинице на почетку реда. * Рад на задацима у уџбенику, стр. 32 и 33. Наставник/наставница прати рад ученика.  1. Пиши штампана слова латинице (Започета су слова латинице Бб, Хх .)  2. Прочитај речи и заокружи слова латинице која си сада научио/научила. (Хорско читање речи.)  Биља беба хлеб хор хумано обала собарица   Bilja beba hleb hor humana obala sobarica 3. Од датих речи које означавају занимања људи пронађи речи (именице) у њиховом саставу. Настави да пишеш словима као што је започето.  bolničar – \_\_\_\_\_\_\_\_\_\_\_, pesnik – \_\_\_\_\_\_\_\_\_\_\_\_\_\_,  nastavnik – \_\_\_\_\_\_\_\_\_\_, učiteljica – \_\_\_\_\_\_\_\_\_\_\_\_ ,  pekar – \_\_\_\_\_\_\_\_\_\_\_\_, šumar – \_\_\_\_\_\_\_\_\_\_\_\_\_\_,  avijatičar – \_\_\_\_\_\_\_\_\_\_\_, stolar – \_\_\_\_\_\_\_\_\_\_\_\_\_\_\_. 4. Спој линијама, а затим обој истом бојом назив животиње са њеним описом.   jelen spora životinja  lisica plašljiv i brz  zec liči na veliku mačku  ris ima velike rogove  kornjača pametna i snalažljiva  5. Пажљиво прочитај текст. Knjigoigra Mihailo se lepo igrao sa Pavlom raznih igara. A Tihana i Romana su najčešće čitale razne zanimljive knjige. Poželeli su novu igru, pa su spojili svoje igre. Tako je nastala „Knjigoigra“. Tihana i Romana su im čitale razne priče, a Mihailo i Pavle su zatim pevali izmišljene pesme sa istom temom. Cela kuća se orila od smeha. Sjajno su se igrali. * Одговори на питања. Настави да пишеш словима као што је започето. Ko se igrao? Ko je voleo da čita knjige? Šta su deca odlučila? Šta ti voliš da radiš u slobodno vreme? |
| Завршни део часа (10 минута) |
| * Провера урађених задатака. * Домаћи задатак: Написати у свесци по један ред нових слова латинице. Преписати у свеске текст из петог задатка и научити читати. |