**ПРИПРЕМА ЗА ЧАС БРОЈ 79**

|  |  |
| --- | --- |
| **Наставна тема** | Књижевност |
| **Наставна јединица** | *Приче из ормара*, Бранко Стевановић |
| **Тип часа** | Обрада градива |
| **Циљ часа** | Oспособљавање за самостално читање, доживљавање, разумевање, свестрано тумачење и вредновање књижевноуметничких дела разних жанрова. |
| **Очекивани исходи на крају часа** | На крају часа ученик ће бити у стању да:  ‒ разликује причу у односу на остале књижевне врсте: песму, басну, бајку, драмски текст;  ‒ одреди главни догађај, време и место дешавања у прочитаном тексту;  ‒ одреди редослед догађаја у тексту;  ‒ уочи ликове у тексту и њихове особине;  ‒ износи своје мишљење о тексту;  – разликује основне делове текста (наслов, име аутора, садржај);  ‒ користи различите облике усменог изражавања. |
| **Наставне методе** | дијалошка, текстуална, монолошка |
| **Наставна средства** | Читанка, стр. 52 |
| **Облици рада** | фронтални, индивидуални рад |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивационо питање: Које животиње могу бити кућни љубимци? Зашто су људима потребни? * Ученици одговарају на постављена питања. * Најава наставне јединице. |
| Главни део часа (30 минута) |
| * Интерпретативно читање текста *Приче из ормара* Бранка Стевановића. * Разговор о утисцима. * Тихо, усмерено читање са задатком уочавања непознатих речи. * Објашњавање непознатих речи:  шћућурен – завучен, притајен крчкала – полако се припремала недоумица – нејасноћа прецизних – јасних стихоклепац – лош песник * Анализа текста: 1. Где се скривао писац приче „Прича из ормара”?  2. Шта је писац дуго и пажљиво смишљао? 3. Ко га је ометао у писању? 4. На шта га је Плетко наговарао? 5. Зашто га је писац назвао Стихоклепко? 6. Које су Плеткове особине? 7. Шта је писац успео да уради уз Плеткову помоћ? 8. Ко је главни јунак приче „Прича из ормара”? * Задатак за самосталан рад: Поређај речи по одговарајућем редоследу и добићеш поруку ове приче. Запиши је у свеску. што да радиш. не од Никад онога одустај волиш * Провера урађеног задатка, усмено. * Ученици заједно са наставником/наставницом одређују наслове целинама и препричавају текст *Прича из ормара.* |
| Завршни део часа (10 минута) |
| * Вежбе изражајног читања. * Домаћи задатак: Припремити се за час лектире - Поезија Љубивоја Ршумовића; збирка песама *Ма шта ми рече*. |