**ПРИПРЕМА ЗА ЧАС БРОЈ 105**

|  |  |
| --- | --- |
| **Наставна тема** | Језик |
| **Наставна јединица** | Вежбамо правопис-скраћенице, две тачке и запете у набрајању |
| **Тип часа** | Обрада градива |
| **Циљ часа** | Усвајање знања о правописним правилима. Развијање способности уочавања и закључивања. Развијање и неговање љубави према матерњем језику. |
| **Очекивани исходи на крају часа** | На крају часа ученик ће бити у стању да:  ‒ препознаје и примењује скраћенице, две тачке и запете у набрајању;  ‒ поштује и примењује основна правописна правила. |
| **Наставне методе** | дијалошка, монолошка, метода запажања, текстуална |
| **Наставна средства** | Радна свеска, стр. 40 и 42 |
| **Облици рада** | фронтални рад, индивидуални |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивациона питања: Шта су скраћенице? Зашто су нам потребне? Када користимо две тачке и запете? * Разговарамо о правописним правилима. * Најава наставне јединице. |
| Главни део часа (30 минута) |
| * Понављамо: 1. На паноу су исписане скраћенице: нпр, итд, стр, год, мин, др, ОШ, цм, дм, м, г, кг и л.  Поред сваке скраћенице наставник/наставница уз сугестије ученика записује њихово значење.  2. На паноу су исписане речи: У кутији су лоптице аутићи кликер и оловке.  Наставник/наставница заједно са ученицима поставља две тачке и запете. * Самосталан рад ученика на задацима у Радној свесци, стр 40 и 42. Наставник/наставница прати рад ученика.   1. Након прочитаног текста реши дате задатке.  а) Подвуци рецепт који је бака добила од маме.  б) Две тачке и запете користимо при \_\_\_\_\_\_\_\_\_\_\_\_\_\_\_\_\_\_\_\_\_\_\_\_.  в) Пре набрајања пишемо две \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.  Недељом мама обавезно прави колаче за своју породицу. Ове недеље је направила колач са кексом. Баки се допао колач, па је тражила рецепт. На рецепту је писало: једно паковање кекса, два пудинга од ваниле, две кашике шећера, једна рендана чоколада, шлаг, литар млека и једна банана. Пријатно!   2. Напиши реченицу штампаним словима ћирилице у којој ћеш набројати своје омиљено воће.   3. Напиши реченицу штампаним словима ћирилице у којој ћеш набројати веснике пролећа.  4. У датим реченицама правилно напиши две тачке и запете при набрајању.  У нашој улици живе Данијела Миљана Софија Дарко Неда Жарко и Симона. На пијаци можеш купити купус краставце паприку лук парадајз кромпир першун шаргарепу и спанаћ. У посластичарници нас привлаче колачи торте сладолед лизалице мафини шећерлеме и сокови. * Задаци у Радној свесци, стр. 42. 1. Напиши шта значе следеће скраћенице.   ОШ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  итд. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  нпр. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  бр. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   2. Повежи истом бојом реч са њеном скраћеницом.  метар минут и тако даље основна школа    итд. ОШ мин. m   3. На линијама упиши скраћенице означених речи.  На реци су се срела четири ученика Основне школе ( ) „Доситеј Обрадовић”. Павле и Иван су имали штап за пецање од двеста центиметара ( ), а Рајко и Васа мрежу од три метра ( ). Пецали су два сата и стигли кући за тридесет минута ( ). Упецали су: три сома, два шарана, једну штуку и тако даље ( ). Маме су им од уловљене рибе правиле чорбе, пљескавице, гулаше и слично ( ).   Наведи чланове своје шире породице.  Моју породицу чине: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Наведи храну коју волиш да једеш.   \_­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Наведи омиљене ликове из цртаних филмова.  ­\_­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  3. Упиши потребне реченичне знаке – две тачке (:) и запете (,) тамо где у тексту недостају, а затим текст препиши у свеску писаним словима латинице.   Мама је припремила за палачинке два јаја уље со млеко шећер брашно и воде по потреби. За надев свако од укућана је могао да изабере по жељи између џема од вишања јагода топљене чоколаде меда и ораха. |
| Завршни део часа (10 минута) |
| * Провера урађених задатака, усмено. * Домаћи задатак: Замисли да сутра путујеш на море. Направи списак неопходних ствари. Користи две тачке и запете и понеку скраћеницу. |