**ПРИПРЕМА ЗА ЧАС БРОЈ 63**

|  |  |
| --- | --- |
| **Наставна тема** | Jезичка култура |
| **Наставна јединица** | *Пријатељство је драгоцено,* говорна вежба |
| **Тип часа** | Обрада градива |
| **Циљ часа** | Развијање смисла и способности за правилно, течно, уверљиво усмено изражавање. Богаћење речника, језичког и стилског израза. Неговање културе усменог изражавања. |
| **Очекивани исходи на крају часа** | На крају часа ученик ће бити у стању да:  ‒ користи различите облике усменог изражавања;  ‒ учествује у разговору и пажљиво слуша саговорника. |
| **Наставне методе** | дијалошка, монолошка, илустративна |
| **Наставна средства** | свеске ученика |
| **Облици рада** | фронтални, индивидуални рад |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивационо задатак: Објасни пословицу *Пријатељ се у невољи познаје.* * Ученици исказују своја размишљања на основу прочитаних књижевних дела или личног искуства. * Најава наставне јединице. |
| Главни део часа (35 минута) |
| * Наставник и ученици заједно смишљају план. Предлог плана:  Ко ти може бити пријатељ (у школи, у породици)?  Ко јесте твој пријатељ/ Ко су твоји пријатељи?  Опиши ситуацију/ситуације у којој си препознао да ти је баш та особа прави пријатељ/ да су ти баш те особе прави пријатељи.   Како проводите време заједно?   По чему је ваше пријатељство за тебе драгоцено (важно)? * Наставник/наставница истиче захтеве за говорну вежбу на основу којих ће ученици излагати али и процењивати успешност излагања својих другара: - јасна форма састава (увод, разрада и закључак); - правилан редослед излагања; - занимљиви описи са истицањем важних појединости; - лична осећања и расположења; - јасне и повезане реченице којима ће бити исказане целовите мисли; - гласно и изражајно причање. * Ученици причају према плану. * Након сваког усменог излагања, ученици на основу постављених захтева процењују успешност излагања свог другара; наставник/ наставница даје сугестије. * Избор најбољег усменог излагања. |
| Завршни део часа (5 минута) |
| * Шта би за вас био симбол (ознака) пријатељства? * Ученици добијају задатак да осмисле и нацртају симбол пријатељства. * Преглед урађених радова и избор најуспешнијих решења. * Домаћи задатак: Увежбати читање текста *Свитац тражи пријатеља*. |