**ПРИПРЕМА ЗА ЧАС БРОЈ 83**

|  |  |
| --- | --- |
| **Наставна тема** | Jезичка култура |
| **Наставна јединица** | *Да сам Зима ја бих насликао/насликала*, говорна вежба |
| **Тип часа** | Обрада градива |
| **Циљ часа** | Овладавање усменим изражавањем уз поштовање постављених захтева за самостално, целовито и садржајно причање на задату тему; неговање културе усменог изражавања. |
| **Очекивани исходи на крају часа** | На крају часа ученик ће бити у стању да:  ‒ користи различите облике усменог изражавања: причање, описивање;  ‒ пажљиво слуша излагање ученика. |
| **Наставне методе** | дијалошка, монолошка, илустративна |
| **Наставна средства** | свеске ученика, Читанка стр. 136 и 139 |
| **Облици рада** | фронтални, индивидуални рад |
| **Међупредметно повезивање** | Свет око нас, Ликовна култура |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивационо питање: Како је Десанка Максимовић описала сликарку Зиму у истоименој бајци? * Ученици одговарају на постављено питање. * Најава наставне јединице. |
| Главни део часа (35 минута) |
| * Ученици састављају план причања. * Предлог плана: ‒ Опиши природу која те окружује. Које је годишње доба? Које је доба дана? * ‒ Опиши свој изглед. Како проводиш време? Шта највише волиш да радиш? * ‒ Куда све путујеш? Ко ти се радује и зашто? * Наставник/наставница истиче захтеве за говорну вежбу на основу којих ће ученици излагати али и процењивати успешност излагања својих другара: - јасна форма приче (увод, разрада и закључак); * - правилан редослед излагања; * - занимљиви описи чланова природе и доживљаја са истицањем важних појединости; * - осећања и расположења; * - јасне и повезане реченице којима ће бити исказане целовите мисли; * - гласно и изражајно причање. * Ученици причају према плану на тему *Да сам сликарка Зима/Да сам Мраз.* Након сваког усменог излагања, ученици на основу постављених захтева процењују успешност излагања својих другара; наставник/ наставница даје сугестије. * Избор најбољих излагача и најзанимљивијих прича. |
| Завршни део часа (5 минута) |
| * Избор најбољих излагача и најзанимљивијих прича. * Домаћи задатак: Илуструју своју причу у свесци. |