**ПРИПРЕМА ЗА ЧАС БРОЈ 171**

|  |  |
| --- | --- |
| **Наставна тема** | *Књижевност* |
| **Наставна јединица** | *Огласи „Шумских новина“ (одломци),* Бранко Ћопић |
| **Тип часа** | Обрада градива |
| **Циљ часа** | Oспособљавање за самостално читање, доживљавање, разумевање, свестрано тумачење и вредновање књижевноуметничких дела разних жанрова. Богаћење речника ученика. |
| **Очекивани исходи на крају часа** | На крају часа ученик ће бити у стању да:  – разликује песму од осталих књижевних врста (прича, басна, бајка, драмски текст);  − разликује стих и строфу;  − уочи стихове који се римују;  − чита текст поштујући интонацију стиха;  − изражајно рецитује песму. |
| **Наставне методе** | дијалошка, текстуална, монолошка |
| **Наставна средства** | Читанка, стр. 76 |
| **Облици рада** | фронтални, индивидуални |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивационо питање: Шта мислиш, шта би животиње могле да сазнају из „Шумских новина”? * Ученици одговарају на постављено питање. * Најава наставне јединице. |
| Главни део часа (30 минута) |
| * Интерпретативно читање песме *Огласи „Шумских новина“ (одломци)* Бранка Ћопића. * Разговор о утисцима. * Тихо, усмерено читање текста са задатком уочавања непознатих речи. * Објашњење непознатих речи: оглас – објава у новинама знана – позната надомак – недалеко, близу сутон – време између заласка сунца и ноћи, сумрак свирепо – окрутно тумач – онај који објашњава учтив – лепо васпитан трудбеник – радник шуму обила – шуму претражила пошкакљам – заголицам * Анализа песме: 1. Које су животиње дале оглас у „Шумским новинама”? 2. Шта мислиш, да ли је Лија стварно нашла перо госпође Гуске? Зашто јој заказује састанак? 3. Шта је изјавила Брљанић Брља? Шта ти говори њено име и презиме? 4. Коју услугу нуди Сова? 5. Због чега се Мрав захваљује плавом цвету? 6. Зашто Кобила већ дуже време тражи вука? 7. Које особине имају животиње у овој песми? 8. Који оглас ти се највише допао? Зашто? * Вежбе изражајног читања песме *Огласи „Шумских новина“ (одломци),* Бранка Ћопића. * Оглас који ти се највише допао препиши у свеску писаним словима латинице и илуструј га. |
| Завршни део часа (10 минута) |
| * Провера урађених задатака. * Домаћи задатак: Увежбај изражајно рецитовање одломка песме. |