**ПРИПРЕМА ЗА ЧАС БРОЈ 48**

|  |  |
| --- | --- |
| **Наставна тема** | Књижевност |
| **Наставна јединица** | *Дохвати ми тата мјесец*, Григор Витез |
| **Тип часа** | Обрада градива |
| **Циљ часа** | Oспособљавање за самостално читање, доживљавање, разумевање, свестрано тумачење и вредновање књижевноуметничких дела разних жанрова. Богаћење речника ученика. |
| **Очекивани исходи на крају часа** | На крају часа ученик ће бити у стању да:  − разликује стих и строфу;  − уочи стихове који се римују;  − чита текст поштујући интонацију стиха;  − изражајно рецитује песму. |
| **Наставне методе** | дијалошка, текстуална, монолошка |
| **Наставна средства** | Читанка, стр. 14 |
| **Облици рада** | фронтални, индивидуални |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивационо питање: Ко још осим маме пева успаванке малом детету? * Ученици одговарају на постављена питања; разговор са ученицима о њиховим жељама и могућностима остварења истих. * Најава наставне јединице. |
| Главни део часа (30 минута) |
| * Интерпретативно читање песме *Дохвати ми тата мјесец* Григора Витеза. * Разговор о утисцима. * Тихо, усмерено читање текста са задатком уочавања жеља дечака. * Објашњавање непознатих речи: спати – спавати нит – конац * Анализа драмског текста: 1. Шта дете тражи од тате? 2. Зашто жели баш Месец? 3. Коме је Месец потребан на небу и на земљи? Због чега? 4. У које доба дана разговарају отац и син? 5. Шта тата жели свом детету? 6. Наведи и ти разлог због којег Месец мора остати на небу. * Читање информативног текста из енциклопедије - *Радозналко:* **Месец и звезде** * Месец је веома далеко од Земље, много даље него што су облаци. Он се окреће око Земље. Месец је небеско тело које нема сопствену светлост као што је има Сунце. Он светли само кад је осветљен, односно кад добије светлост од Сунца. Звезде сијају и ноћу и дању. Ноћу их лепо видимо зато што је мрак. Преко дана сија Сунце и његова светлост је толико јака да не видимо остале звезде, иако сијају.  Велика илустрована енциклопедија за децу „Реци, зашто?” * Разговор о прочитаном. * Вежбе изражајног читања песме *Дохвати ми тата мјесец* Григора Витеза. |
| Завршни део часа (10 минута) |
| * Самосталан рад: У другој строфи подвуци самогласнике. У трећој строфи подвуци сугласнике. Стихове четврте строфе подели на слогове усправним линијама. * Провера урађених задатака, усмено. * Домаћи задатак: Увежбати изражајно рецитовање песме *Дохвати ми тата мјесец* Григора Витеза. |