**ПРИПРЕМА ЗА ЧАС БРОЈ 23**

|  |  |
| --- | --- |
| **Наставна тема** | Jезичка култура |
| **Наставна јединица** | Читање домаћих задатака на тему *Кад сам био мали/била мала* |
| **Тип часа** | Утврђивање градива |
| **Циљ часа** | Развијање смисла и способности за правилно и уверљиво писмено изражавање. Богаћење речника, језичког и стилског израза. Подстицање код ученика интересовања за прозу за децу. Неговање културе писменог изражавања. |
| **Очекивани исходи на крају часа** | На крају часа ученик ће бити у стању да:  – поштује и примењује основна правописна правила;  – правилно састави дужу и потпуну реченицу и споји више реченица у краћу целину;  – користи различите облике писменог изражавања: причање, описивање;  – учествује у разговору и пажљиво слуша саговорника. |
| **Наставне методе** | дијалошка, монолошка, метода писаних радова, |
| **Наставна средства** | свеске ученика |
| **Облици рада** | фронтални, индивидуални рад |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| Преглед домаћих задатака.  Разговор са ученицима: Како су се припремали за писање састава? Од кога су прикупљали информације?  Најава наставне јединице. |
| Главни део часа (35 минута) |
| * Пре читања састава наставник истиче захтеве на основу којих ће ученици процењивати успешност писаних радова и излагања: - јасна форма састава (увод, разрада и закључак); - правилан редослед излагања; место и време дешавања. - занимљиви описи са истицањем важних појединости; - лична осећања и расположења као и учесника у догађају;  - јасне и повезане реченице којима ће бити исказана целовита мисао; - гласно и изражајно читање; - поштовање правописних правила; - читко и уредно писање. * Сваки ученик пре читања састава истиче занимљивости (уколико их је било) у току своје припреме за писање састава. * Читање домаћих задатака на тему *Кад сам био мали/била мала* у складу са захтевима. Након сваког прочитаног састава ученици износе своје утиске и процењују успешност прочитаног домаћег задатка у односу на постављене захтеве; наставник/ наставница даје сугестије. |
| Завршни део часа (5 минута) |
| * Избор најуспешнијих састава. * Ученици предају свеске на преглед. * Домаћи задатак: Урадити задатке у Радној свесци, страна 44 и 45. |