**ПРИПРЕМА ЗА ЧАС БРОЈ 55**

|  |  |
| --- | --- |
| **Наставна тема** | Књижевност |
| **Наставна јединица** | Знаменита личност - Доситеј Обрадовић |
| **Тип часа** | Обрада градива |
| **Циљ часа** | Oспособљавање за самостално читање, доживљавање, разумевање, свестрано тумачење и вредновање књижевноуметничких дела разних жанрова. Упознавање лика и дела Доситеја Обрадовића. |
| **Очекивани исходи на крају часа** | На крају часа ученик ће бити у стању да:  ‒ упозна лик и дело Доситеја Обрадовића;  ‒ одреди главни догађај, време и место дешавања у прочитаном тексту;  ‒ одреди редослед догађаја у тексту;  ‒ уочи ликове у тексту и њихове позитивне и негативне особине;  ‒ разликује басну од преосталих књижевних врста (песме, приче, драмског текста);  – објасни значење пословице и поуке коју уочава у басни. |
| **Наставне методе** | дијалошка, текстуална, монолошка |
| **Наставна средства** | Радна свеска, стр. 59-61 |
| **Облици рада** | фронтални, индивидуални рад |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник/наставница поставља мотивациона питања: Шта су басне? Коју басну Доситеја Обрадовића сте читали на претходном часу? * Ученици одговарају на питања. * Најава наставне јединице. |
| Главни део часа (30 минута) |
| * Проширивање знања о лику и делу Доситеја Обрадовића: Доситеј Обрадовић Доситеј Обрадовић је рођен у 18. веку у Чакову, под именом Димитрије. Био је родољуб (волео је свој народ), просветитељ и најученији и најпросвећенији Србин свог времена. Основао је прву Велику школу у Београду, био први министар просвете и залагао се за образовање и дечака и девојчица. Истицао је да свако треба да буде добро васпитан и образован како би лепо и лако живео. * Провера разумевања прочитаног путем питања:  1. Одговори на питања.  Које је право име Доситеја Обрадовића?   Где и када је рођен Доситеј Обрадовић?  2. Шта значи бити родољуб? Подвуци објашњење речи родољуб.  а) Човек који љуби.  б) Човек који се бави просветитељством.  в) Човек који воли своју домовину (државу)  3. Како се зове школа коју је Доситеј основао у Београду? Заокружи слово испред тачног одговора.  а) Велика школа  б) Основна школа  в) Српска школа  4. Допуни реченицу.  Доситеј Обрадовић се залагао за васпитање и образовање \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ и \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. * Самосталан рад на задацима у Радној свесци, стр. 60 и 61. 2. Подвуци тачан одговор. Текст „Пас и његова сенка” је:  басна бајка песма 3. Напиши штампаним словима ћирилице место дешавања ове басне. 4. Ко је главни лик у овој басни? Заокружи одговарајућу слику. 5. Напиши штампаним словима ћирилице шта је пас видео у води. 6. Напиши штампаним словима ћирилице како и зашто је пас изгубио свој комад меса. 7. Заокружи слова испред пословица које најбоље описују басну.   а) Ко хоће веће изгуби из вреће.  б) Боље врабац у руци него голуб на грани.  в) Ко рано рани, две среће граби.  г) Вук длаку мења, али ћуд никада. |
| Завршни део часа (10 минута) |
| * Провера урађених задатака, усмено. * Домаћи задатак: Урадити 8. и 9. задатак у Радној свесци, стр. 61. |