**ПРИПРЕМА ЗА ЧАС БРОЈ 103**

|  |  |
| --- | --- |
| **Наставна тема** | Језичка култура |
| **Наставна јединица** | Штампана слова латинице Ии, Нн, Њњ |
| **Тип часа** | Обрада градива |
| **Циљ часа** | Препознавање и писање штампаних слова латинице Ии, Нн, Њњ. Овладавање техником читања и оспособљавање за разумевање прочитаног. Развијање моторичких и интелектуалних способности. Стицање навика уредности, тачности и упорности. |
| **Очекивани исходи на крају часа** | На крају часа ученик ће бити у стању да:  - влада основном техником читања и писања латиничког текста;  - проналази експлицитно исказане информације у једноставном тексту (линеарном и нелинеарном);  - учествује у разговору и пажљиво слуша саговорника. |
| **Наставне методе** | дијалошка, монолошка, метода запажања и показивања, текстуална |
| **Наставна средства** | Латиница, стр. 4, 5, 10 и 11, одељењска абецеда |
| **Облици рада** | фронтални рад, индивидуални, групни рад |
| **Међупредметно повезивање** | Свет око нас, Ликовна култура, Дигитални свет, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник/наставница поставља мотивационо питање: Зашто се каже: „Знање је имање”? * Ученици одговарају на питање наводећи ситуације/примере којима објашњавају пословицу. * Најава наставне јединице. |
| Главни део часа (30 минута) |
| * Наставник/наставница упознаје ученике са графичком структуром слова латинице Ии, Нн, Њњ; ученици их упоређују са словима ћирилице Ии, Нн, Њњ (Латиница, стр. 4 и 5). * Записује по табли велика и мала слова Ии, Нн, Њњ, ћирилицом, са леве стране, а са десне стране, упоредо, латиницом и показује редослед покрета приликом писања. * Означавање слова на одељењској абецеди и уочавање њиховог редног броја. * Ученици преписују у свеске запис са табле. * Наставник/наставница записује сваком ученику у свеску велика и мала нова слова латинице на почетку реда. * Рад на задацима у уџбенику, стр. 10 и 11. Наставник/наставница прати рад ученика.  1. Пиши штампана слова латинице. (Започета су слова латинице Ии, Нн, Њњ.)  2. Прочитај речи и заокружи слова латинице која си сада научио/научила. (Хорско читање речи.)  Тања, Јања, камен, иње, инат, имање  Таnja, Janja, kamen, inje, inat, imanje  3. Допуни речи одговарајућим латиничним словима која си сада научио/научила  A \_\_ k a, \_\_ a \_\_a, Ј a \_\_ a, Та\_\_а  4. Препиши реченице штампаним словима латинице.   Мињина нана је Јања.   Тијана је Мањина мама.  Нико није као Немања.  То је Ненина јакна  5. Реченице напиши у одричном облику штампаним словима латинице.   Anita ima konja.  Janko je konjanik.  Тијана је Мањина мама.  Nemanja ima imanje.  Nina je nanina mama. * Реши ребус. Решења напиши на линијама штампаним словима латинице. (nota, konj) |
| Завршни део часа (10 минута) |
| * Провера урађених задатака. * Домаћи задатак: Написати у свесци по један ред нових слова латинице. |