**ПРИПРЕМА ЗА ЧАС БРОЈ 143**

|  |  |
| --- | --- |
| **Наставна тема** | Језичка култура |
| **Наставна јединица** | Читање и писање научених писаних слова латинице |
| **Тип часа** | Утврђивање градива |
| **Циљ часа** | Читање и писање научених писаних слова латинице. Овладавање техником читања и оспособљавање за разумевање прочитаног. Развијање моторичких и интелектуалних способности. Стицање навика уредности, тачности и упорности. |
| **Очекивани исходи на крају часа** | На крају часа ученик ће бити у стању да:  - влада основном техником читања и писања латиничког текста;  - проналази експлицитно исказане информације у једноставном тексту (линеарном и нелинеарном);  - учествује у разговору и пажљиво слуша саговорника. |
| **Наставне методе** | дијалошка, монолошка, метода запажања и показивања, текстуална |
| **Наставна средства** | Латиница, одељењска абецеда, припремљени задаци |
| **Облици рада** | фронтални рад, индивидуални, групни рад |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник/наставница поставља мотивационо питање: Која писана слова латинице сте до сада научили? * Ученици посматрају одељењску абецеду и изговарају научена слова; наставник/наставница их обележава. * Најава наставне јединице. |
| Главни део часа (30 минута) |
| * Наставник/наставница записује слова (велика и мала) по табли. Ученицима дели задатке које ће ученици радити у својим свескама. * Самосталан рад на задацима.  Наставник прати рад ученика и даје неопходна објашњења.  1.Задате речи напиши писаним словима латинице. Moma Еma jaje oko koka motka tema Таnja, Janja, kamen, inje, inat, imanje 2. Написане реченице препиши писаним словима латинице. Мој Томa је јак. Како је мајка? Јао, тамо је тама! Мињина нана је Јања.  Тијана је Мињина мама. Нико није као Немања. 3. Реченице напиши у потврдном облику писаним словима латинице.  Tanja nema konja. Nemanja nije konjanik. Minja nema imanje. Janko nema kamenje. * Провера урађених задатака, усмено. * Ученици пишу реченице по диктату. Anja ima mamin kimono. Tkanina je mekana i tanka. Anja ima i mamin nakit. |
| Завршни део часа (10 минута) |
| * Рад у пару: Наставник приказује тачно написане реченице (табла) и даје упутства за рад у пару; парови замењују свеске и прегледају једни другима диктате. * Процена успешности диктата. |