**ПРИПРЕМА ЗА ЧАС БРОЈ 49**

|  |  |
| --- | --- |
| **Наставна тема** | Jезичка култура |
| **Наставна јединица** | *Мој тата,* говорна вежба |
| **Тип часа** | Обрада градива |
| **Циљ часа** | Развијање смисла и способности за правилно, течно, уверљиво усмено изражавање. Богаћење речника, језичког и стилског израза. Подстицање код ученика интересовања за поезију за децу. Неговање културе усменог изражавања. |
| **Очекивани исходи на крају часа** | На крају часа ученик ће бити у стању да:  ‒ користи различите облике усменог изражавања;  ‒ учествује у разговору и пажљиво слуша саговорника;  ‒ изражајно рецитује. |
| **Наставне методе** | дијалошка, монолошка |
| **Наставна средства** | Читанка, стр. 14 |
| **Облици рада** | фронтални, индивидуални рад |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивационо питање: Коју песму Григора Витеза смо учили на претходном часу српског језика? Која је тема песме? * Ученици одговарају на постављена питања. * Најава наставне јединице. |
| Главни део часа (30 минута) |
| * Ученици који су научили песму напамет изражајно је рецитују. * Наставник и ученици заједно смишљају план писања. Предлог плана:  Како се зове твој тата? Колико има година? Опиши његов изглед.  Како проводите време заједно? Како се тада осећаш? Шта мислиш о свом тати? * Наставник/наставница истиче захтеве за писану вежбу на основу којих ће ученици излагати али и процењивати успешност излагања својих другара: - правилан редослед излагања; - занимљиви описи члана породице са истицањем важних појединости; - осећања и расположења; - јасне и повезане реченице којима ће бити исказане целовите мисли; - гласно и изражајно причање. * Ученици причају према плану. * Након сваког усменог излагања, ученици на основу постављених захтева процењују успешност излагања свог другара; наставник/наставница даје сугестије. * Избор најбољих излагача. |
| Завршни део часа (10 минута) |
| * Ученици приказују илустрацијом како проводе време са својим татом. * Преглед урађених радова. * Домаћи задатак: Написати састав на тему *Мој тата* или на основу илустрације на тему *Мој тата и ја.* |