**ПРИПРЕМА ЗА ЧАС БРОЈ 17**

|  |  |
| --- | --- |
| **Наставна тема** | Језик |
| **Наставна јединица** | Упитне реченице. Упитник |
| **Тип часа** | Oбрада градива |
| **Циљ часа** | Усвајање и проширивање знања из области граматике. Упознавање ученика са појмом упитне реченице. Уочавање упитних реченица, начина њиховог обележавања и изговора. Развијање способности запажања и закључивања. Развијање и неговање љубави према матерњем језику и свести о важности правилне језичке употребе (усмене и писмене културе). |
| **Очекивани исходи на крају часа** | На крају часа ученик ће бити у стању да:  - уочава упитне реченице;  - користи упитник на крају упитних реченица;  - примењује правила правописа. |
| **Наставне методе** | дијалошка, монолошка, метода запажања, текстуална |
| **Наставна средства** | Граматика, стр. 20, 21 |
| **Облици рада** | фронтални рад, индивидуални, рад у пару |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивациона питања: Шта је слово? Колико слова има у азбуци? Ко је прилагодио азбуку? Шта је реч? Шта је реченица? * Ученици одговарају на постављена питања. * Најава наставне јединице. |
| Главни део часа (35 минута) |
| * Наставник/наставница записује по табли примере упитних реченица – питања постављених у уводном делу часа. Ученици запажају знак на крају реченице (упитник). * *Закључујемо и учимо нешто ново*: Упитне реченице су реченице којима се нешто пита.  Упитна реченица се завршава упитником (?). * Самосталан рад на задацима у уџбенику. 1. Подвуци упитне реченице.  Јелена је купила сат.   Колико је сати?  Нисам била одавно код другарице.  Колико још треба да те чекам?  Зашто си ме позвала?  Ко је стигао први?  Колико имаш година?  Зашто си тужна?  2. На основу обавештајне реченице постави питање, као што је приказано.  Виолета лепо пева. Како Виолета пева?   Зоран брзо трчи.  Милован воли математику.   На мору је најлепше.  Рибе воле чисту воду.  Риста је тужан због оцене.  Хладна киша пада.  Примери обавештајних реченица:  Јасмина иде у други разред.  Јутрос је падала киша. 3. Рад у пару. Овај задатак уради са другом или другарицом. Смислите и запишите питања, а затим и одговоре, као што је приказано.   Питање Одговор  Колико имаш година? Имам осам година. Ученици пишу три питања и три одговора. * Наставник/наставница прати рад ученика. |
| Завршни део часа (5 минута) |
| * Провера урађених задатака, усмено. * Домаћи задатак: Напиши у свеску пет до десет упитних реченица које би упутио/упутила члановима своје породице. |