**ПРИПРЕМА ЗА ЧАС БРОЈ 113**

|  |  |
| --- | --- |
| **Наставна тема** | Језичка култура |
| **Наставна јединица** | Штампана слова латинице Уу, Вв |
| **Тип часа** | Обрада градива |
| **Циљ часа** | Препознавање и писање штампаних слова латинице Уу, Вв. Овладавање техником читања и оспособљавање за разумевање прочитаног. Развијање моторичких и интелектуалних способности. Стицање навика уредности, тачности и упорности. |
| **Очекивани исходи на крају часа** | На крају часа ученик ће бити у стању да:  - влада основном техником читања и писања латиничког текста;  - проналази експлицитно исказане информације у једноставном тексту (линеарном и нелинеарном);  - учествује у разговору и пажљиво слуша саговорника. |
| **Наставне методе** | дијалошка, монолошка, метода запажања и показивања, текстуална |
| **Наставна средства** | Латиница, стр. 4, 5, 22 и 23, одељењска абецеда |
| **Облици рада** | фронтални рад, индивидуални рад, групни рад |
| **Међупредметно повезивање** | Свет око нас, Ликовна култура, Дигитални свет, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник/наставница поставља мотивационо питање: Да ли знаш зашто се каже: „Ум царује, снага кладе ваља”? * Ученици одговарају на питање наводећи ситуације којима се може објаснити пословица. * Најава наставне јединице. |
| Главни део часа (30 минута) |
| * Наставник/наставница упознаје ученике са графичкм структуром слова латинице Уу, Вв; ученици их упоређују са словима ћирилице Уу, Вв. (Латиница, стр. 4 и 5). * Записује по табли велика и мала слова Уу, Вв, ћирилицом, са леве стране, а са десне стране, упоредо, латиницом и показује редослед покрета приликом писања. * Означавање слова на одељењској абецеди и уочавање њиховог редног броја. * Ученици преписују у свеске запис са табле. * Наставник/наставница записује сваком ученику у свеску велика и мала нова слова латинице на почетку реда. * Рад на задацима у уџбенику, стр. 22 и 23. Наставник/наставница прати рад ученика.  1. Пиши штампана слова латинице (Започета су слова латинице Уу, Вв .)  2. Прочитај речи и заокружи слова латинице која си сада научио/научила. (Хорско читање речи.)  воља увело Вељко Уна Војин шљива сукња   volja uvelo Veljko Una Vojin šljiva suknja 3. Реши укрштеницу штампаним словима латинице. Решење упиши на линији штампаним словима латинице.  1. Део женске гардеробе  2. Ноћна птица  3. Мужјак кокошке  4. Део биљке који се на јесен суши  5. Народна игра 4. Препиши латиницом речи из реченица које у свом саставу имају слово у или в.  Suzani iz oka slane suze klize.  Luna se u avionu smestila i uvojak kose namestila.  Vujke iz stana teta Milje iznosi slatke šljive.  Nevenka slaže svoje zelene vaze.  Kakva je to muka, ulovi Jovan vuka. 5. Пронађи заједничке именице из облака и запиши их на линији штампаним словима латинице.  уши Вељко кутија увијам Невена Јована витез ловио земља канта лав ујак новине * Реши ребус. Решење напиши на линији штампаним словима латинице.(lasta) * Провера урађених задатака. |
| Завршни део часа (10 минута) |
| * Домаћи задатак: Написати у свесци по један ред нових слова латинице. |