**ПРИПРЕМА ЗА ЧАС БРОЈ 141**

|  |  |
| --- | --- |
| **Наставна тема** | Језичка култура |
| **Наставна јединица** | Упоређивање писаних слова ћирилице и латинице. Писана слова латинице Аа, Ее, Јј, Оо, Кк, Мм, Тт |
| **Тип часа** | Обрада градива |
| **Циљ часа** | Препознавање и писање писаних слова латинице Аа, Ее, Јј, Оо, Кк, Мм, Тт. Овладавање техником читања и оспособљавање за разумевање прочитаног. Развијање моторичких и интелектуалних способности. Стицање навика уредности, тачности и упорности. |
| **Очекивани исходи на крају часа** | На крају часа ученик ће бити у стању да:  - влада основном техником читања и писања латиничког текста;  - проналази експлицитно исказане информације у једноставном тексту (линеарном и нелинеарном);  - учествује у разговору и пажљиво слуша саговорника. |
| **Наставне методе** | дијалошка, монолошка, метода запажања и показивања, текстуална |
| **Наставна средства** | Латиница, стр. 46 и 47, одељењска абецеда |
| **Облици рада** | фронтални рад, индивидуални, групни, рад у пару |
| **Међупредметно повезивање** | Свет око нас, Ликовна култура, Математика, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник/наставница поставља мотивацино питање: Kako se naziva redosled pisanja latiničnih slova? * Ученици одговарају на питање уз објашњење назива редоследа латиничног писма, а потом изговарају абецеду (хорски). * Најава наставне јединице. |
| Главни део часа (30 минута) |
| * Наставник/наставница упознаје ученике са графичком структуром писаних слова латинице Аа, Ее, Јј, Оо, Кк, Мм, Тт; ученици их упоређују са штампаним словима латинице Аа, Ее, Јј, Оо, Кк, Мм, Тт (одељењска абецеда); уочавање писаних слова латинице, великих и малих, која се исто пишу као писана ћирилична слова. * Записује по табли велика и мала штампана слова Аа, Ее, Јј, Оо, Кк, Мм, Тт, са леве стране, а са десне стране, упоредо, писана слова и показује редослед покрета приликом писања. * Означавање слова на одељењској абецеди и уочавање њиховог редног броја. * Ученици преписују у свеске запис са табле. * Наставник/наставница записује сваком ученику у свеску велика и мала нова слова латинице на почетку реда. * Рад на задацима у уџбенику, стр. 46 и 47. 1. Piši pisana slova latinice. (Започета су слова латинице Аа, Ее, Јј, Оо, Кк, Мм, Тт .) Наставник истиче правило*:* Prilikom pisanja pisanih slova latinice važno je voditi računa o povezivanju slova. У 2. задатку ученици преписују задате слогове писаним словима латинице. 3. Šta je prikazano na slici? Napiši odgovarajuće reči pisanim slovima latinice. (jaje, meta, oko) 4. Pročitaj rečenice, a zatim ih prepiši pisanim slovima latinice. Moja majka je Kaja. Moj tata je Toma. Moja tetka je Ema. * Провера урађених задатака. |
| Завршни део часа (10 минута) |
| * Рад у пару: Ученици смишљају речи, од писаних латиничних слова Аа, Ее, Јј, Оо, Кк, Мм, Тт. * Избор најуспешнијег пара по броју састављених речи. * Домаћи задатак: Написати у свесци по један ред нових слова латинице. |