**ПРИПРЕМА ЗА ЧАС БРОЈ 71**

|  |  |
| --- | --- |
| **Наставна тема** | Књижевност |
| **Наставна јединица** | Избор из илустрованох енциклопедија и часописа за децу - Никола Тесла (приче из детињства) |
| **Тип часа** | Обрада градива |
| **Циљ часа** | Oспособљавање за самостално читање, доживљавање, разумевање, свестрано тумачење и вредновање књижевноуметничких дела разних жанрова. |
| **Очекивани исходи на крају часа** | На крају часа ученик ће бити у стању да:  ‒ одреди главни догађај, време и место дешавања у прочитаном тексту;  ‒ одреди редослед догађаја у тексту;  ‒ уочи ликове у тексту и њихове особине;  ‒ разликује бајку од осталих књижевних врста (песме, приче, басне, драмског текста);  –наведе једноставне примере из свакодневног живота;  ‒ износи своје мишљење о тексту. |
| **Наставне методе** | дијалошка, текстуална, монолошка |
| **Наставна средства** | Читанка, стр. 32, Радна свеска, стр. 62. |
| **Облици рада** | фронтални, индивидуални, рад у пару |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивационо питање: Шта знаш о Николи Тесли? * Ученици одговарају на постављено питање. * Најава наставне јединице. |
| Главни део часа (35 минута) |
| * Никола Тесла је пред крај свог живота када је био већ у деветој деценији (1939) написао писмо у којем је описао свој завичај и своје детињство девојчици Поли Фотић, ћерки Константина Фотића тадашњег посланика у Сједињеним Америчким Државама. * Интерпретативно читање одломка из књиге *Прича о детињству* коју је приредио Душан Радовић. * Разговор о утисцима. * Тихо, усмерено читање текста са задатком уочавања непознатих речи. * Објашњавање непознатих речи:  сутон – сумрак, доба дана када сунце залази праскавих – експлозивних уман – паметан, интелигентан опчињена – задивљена ореол – светао круг око главе светаца уобразиља – машта електрицитет – природна појава узрокована наелектрисањем;  може се са једног тела преносити на друго * Анализа текста: 1. Када се десио догађај који је описао Никола Тесла? 2. Какве су биле временске прилике тог дана?  3. Колико је тада Никола имао година? 4. Шта се десило када је помазио свог мачка? 5. Шта је његов отац закључио, о којој појави је реч?  6. О чему је размишљао Никола након тог догађаја? 7. Да ли је икада нашао објашњење за ову природну појаву? * *Учимо нешто ново*: Сазнајемо о **Николи Тесли**, његовом детињству и научном раду. * Никола Тесла је рођен 10. јула 1856. године у Лици у Хрватској. Отац му је био православни свештеник. Поседовао богату библиотеку у којој је и Никола проводио своје детињство читајући и учећи стране језике. Николина мајка била је вредна жена с много талената. Била је врло креативна и својим изумима олакшавала је живот на селу. Сматра се да је Никола Тесла управо од мајке наследио склоност ка истраживачком раду. Теслини родитељи су, осим њега, имали сина Данета и кћерке Ангелину и Милку, које су биле старије од Николе, и Марицу, најмлађе дете у породици Тесла.  1884. године је отпутовао у Америку. Постао је познат широм света по својим открићима. Његов систем наизменичних струја је омогућио знатно лакши пренос електричне енергије на даљину. Био је најважнији човек у изградњи прве хидроцентрале на Нијагариним водопадима. Умро је у Њујорку, 7. јануара 1943. године. * Разговарамо о прочитаном информативном тексту. * Читамо занимљивости-*Радозналко*: **Зашто мачки пуцкета длака када је мазимо?** Кад се протрљају, мачје длаке се наелектришу, што значи да се у њима створи електрична струја. Кад мазимо мачку, њене длаке се мало накостреше и зачује се лако пуцкетање које производи та електрична струја. Исто се догађа и са нашом косом, која такође пуцкета када кроз њу пролазимо чешљем.  Велика илустрована енциклопедија за децу „Реци, зашто?” * Ученици наводе једноставне примере у вези електрицитета из свакодневног живота (пуцкетање кад се скида ролка и сл). * Самосталан рад на задацима у Радној свесци, стр. 62. |
| Завршни део часа (5 минута) |
| * Провера задатака, усмено. * Домаћи задатак: Пронађи у библиотеци и прочитај књигу „Прича о детињству” Николе Тесле. |