**ПРИПРЕМА ЗА ЧАС БРОЈ 41**

|  |  |
| --- | --- |
| **Наставна тема** | Језик |
| **Наставна јединица** | Именице |
| **Тип часа** | Обрада градива |
| **Циљ часа** | Усвајање знања о врстама речи. Развијање способности уочавања, упоређивања, закључивања и повезивања. Развијање и неговање љубави према матерњем језику. |
| **Очекивани исходи на крају часа** | На крају часа ученик ће бити у стању да:   * препознаје именице у типичним случајевима; * поштује и примењује основна правописна правила. |
| **Наставне методе** | дијалошка, монолошка, метода запажања, текстуална |
| **Наставна средства** | Граматика, стр. 46 и 47 |
| **Облици рада** | фронтални, индивидуални |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивациона питања: Шта све имаш у својој перници? Због чега је потребно да све на свету има своје име? * Ученици одговарају на питања. * Најава наставне јединице. |
| Главни део часа (30 минута) |
| * *Учимо нешто ново*:  Именице су врста речи којима се означавају имена бића, предмета и појава. **Бића**: људи, животиње и биљке...  **Људи**: човек, жена, дете, бака, мама, тата, сестра, ујак, Марија, Сима... **Животиње**: пас, мачка, миш, срна, зец, слон, лав... **Биљк**е: дрво, цвет, трава, сунцокрет, парадајз, јагода...  **Предмети**: кућа, сто, оловка, ципела, капут, стаза... **Појаве**: дан, зора, пролеће, киша, муња, снег... * Рад на тексту:  Мирка је стајала испред своје куће. Поред ње је стајала маца и четири мачета. Њена крава је мукала из штале. Мирка је кроз наочаре погледала у небо. Надала се да ће киша почети да пада. Њен кукуруз је нестрпљиво чекао кишу. Ветар је изненада ударио у врата штале, а муња запарала небо. * Ученици разврставају подвучене именице испод текста, у табелу.  **бића предмети појаве**  Мирка кућа небо  маца штала киша  мачићи наочаре ветар  крава врата муња   кукуруз * Самосталан рад на задацима у уџбенику. 1. Поред следећих именица напиши да ли представљају биће, предмет или појаву.  баба \_\_\_\_\_\_\_\_\_\_\_, снег \_\_\_\_\_\_\_\_\_\_\_, пас \_\_\_\_\_\_\_\_\_\_,  пиле \_\_\_\_\_\_\_\_\_\_\_, књига \_\_\_\_\_\_\_\_\_\_\_ , штап \_\_\_\_\_\_\_\_\_\_\_\_,  зец \_\_\_\_\_\_\_\_\_\_\_, жито \_\_\_\_\_\_\_\_\_\_\_ , ауто \_\_\_\_\_\_\_\_\_\_\_\_ ,  роса \_\_\_\_\_\_\_\_\_\_\_, камилица \_\_\_\_\_\_\_\_\_\_\_\_\_\_.  2. У датим реченицама подвуци називе бића.  Мој ујак је возио мотор.  Тетка има лепог пса.  Бака воли висибабе.  3. У датим реченицама подвуци називе предмета.  Четири клупе су криве.  На летовању сам возио чамац.  У мојој торби се налазе свеске, књиге и бојице.   4. У датим реченицама подвуци називе појава.  Мила шета по киши.  Снег је прекрио стазу.  Муња је блеснула. |
| Завршни део часа (10 минута) |
| * Провера урађених задатака, усмено. * Домаћи задатак: Смисли и испиши по десет именица за бића, предмете и појаве. |