**ПРИПРЕМА ЗА ЧАС БРОЈ 163**

|  |  |
| --- | --- |
| **Наставна тема** | Језичка култура |
| **Наставна јединица** | Читање и писање научених писаних слова латинице |
| **Тип часа** | Утврђивање градива |
| **Циљ часа** | Читање и писање научених писаних слова латинице. Овладавање техником читања и оспособљавање за разумевање прочитаног. Развијање моторичких и интелектуалних способности. Стицање навика уредности, тачности и упорности. |
| **Очекивани исходи на крају часа** | На крају часа ученик ће бити у стању да:  - влада основном техником читања и писања латиничког текста;  - проналази експлицитно исказане информације у једноставном тексту (линеарном и нелинеарном);  - учествује у разговору и пажљиво слуша саговорника. |
| **Наставне методе** | дијалошка, монолошка, метода запажања и показивања, текстуална |
| **Наставна средства** | Латиница, стр. 76 и 77, одељењска абецеда, припремљени задаци |
| **Облици рада** | фронтални рад, индивидуални, групни рад |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник/наставница поставља мотивационо питање: Која нова писана слова латинице сте научили? * Ученици посматрају одељењску абецеду и изговарају научена слова; наставник/наставница их обележава; ученици изговарају абецеду напамет. * Најава наставне јединице. |
| Главни део часа (35 минута) |
| Самосталан рад на задацима у уџбенику.  Наставник прати рад ученика и даје неопходна објашњења; проверава тачност.  1. Ispravi greške, a zatim pisanim slovima latinice pravilno napiši vlastita imena:  jasmine, violeta, milena, KataRina, anđelko, strahinja, petaR, ŽarKo, joVica, zoran. 2. Pisanim slovima latinice napiši kako se zove osoba koja...   uči decu?   šije odela?  čuva red i zakon?   pravi obuću?  brani zemlju?   obrađuje zemlju?  leči ljude?   mesi hleb?  leči životinje?   slika slike? 3. Pročitaj zagonetke, a zatim ih prepiši pisanim slovima latinice.  Svakog dana ja sam vredan i učim.  U šumi se krije, šargarepu voli, a lisice se boji.  Predem, ali mi se klupko ne vidi.  Nos mi je dugačak, a uši kô lepeze; siv sam i ogroman i nisam bez veze.  Kažu da sam ja čovekov najbolji prijatelj. 4. Popuni ukrštenicu štampanim slovima latinice, a rešenje upiši pisanim slovima latinice.  1. Ko uči decu?  2. U podne jedeš...  3. Ko voli med?  4. Šta sanjamo?  5. Najhladnije godišnje doba je…  6. Onaj što trči je…   * Читање и упоређивање урађених задатака. |
| Завршни део часа (5 минута) |
| * Домаћи задатак: Припремити се за рецитовање песама Љубивоја Ршумоића. |