**ПРИПРЕМА ЗА ЧАС БРОЈ 135**

|  |  |
| --- | --- |
| **Наставна тема** | Књижевност |
| **Наставна јединица** | *Десет љутих гусара,* Љубивоје Ршумовић |
| **Тип часа** | Обрада градива |
| **Циљ часа** | Oспособљавање за самостално читање, доживљавање, разумевање, свестрано тумачење и вредновање књижевноуметничких дела разних жанрова. Богаћење речника ученика. |
| **Очекивани исходи на крају часа** | На крају часа ученик ће бити у стању да:  − разликује стих и строфу;  − уочи стихове који се римују;  − чита текст поштујући интонацију стиха;  − изражајно рецитује песму. |
| **Наставне методе** | дијалошка, текстуална, монолошка |
| **Наставна средства** | Читанка, стр. 74 |
| **Облици рада** | фронтални, индивидуални |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивационо питање: Како можеш да победиш страх? Чега се бојиш? * Ученици одговарају на постављено питање; разговор о различитим страховима; где се стварају и сл. * Најава наставне јединице. |
| Главни део часа (30 минута) |
| * Интерпретативно читање песме *Десет љутих гусара* Љубивоја Ршумовића. * Разговор о утисцима. * Тихо, усмерено читање текста са задатком уочавања непознатих речи. * Објашњавање непознатих речи: гусар – разбојник на мору који пљачка бродове брест – високо листопадно дрво збрисало – побегло ледан – хладан, страшан медан – сладак, мио, драг страва – страх * Анализа драмског текста: 1. Ко се бори против гусара у песми „Десет љутих гусара”? 2. Какви су гусари?  3. Колико их је било на почетку песме? 4. У свакој строфи, осим у последњој, подвуци трећи стих, па испричај како је дечак победио једног по једног гусара. 5. Када је дечак заспао? 6. Шта представљају гусари у овој песми?  7. Шта песник овом песмом поручује деци? 8. Који део песме ти се највише допао? Зашто? 9. У последњој строфи песме подвуци речи које се римују. * Вежбе изражајног читањапесме *Десет љутих гусара* Љубивоја Ршумовића. |
| Завршни део часа (10 минута) |
| * Задаци за самосталан рад ученика у свесци: 1. Пронађи у песми бројеве, па их препиши. Напиши да ли су то основни или редни бројеви. 2. Смисли, па напиши што више речи које се завршавају са ДАН (на пример, реч „један”). 3. Од задатих делова реченице састави народну пословицу, а потом је запиши.  Не размишљајте  неће бити.  о страху,  па га * Провера урађених задатака. * Домаћи задатак: Увежбати изражајно рецитовање песме *Десет љутих гусара* Љубивоја Ршумовића. |