**ПРИПРЕМА ЗА ЧАС БРОЈ 34**

|  |  |
| --- | --- |
| **Наставна тема** | Језик |
| **Наставна јединица** | Потврдни и одрични облик реченице |
| **Тип часа** | Обрада градива |
| **Циљ часа** | Усвајање знања о потврдним и одричним облицима реченица. Развијање способности уочавања, упоређивања, закључивања и повезивања. Развијање и неговање љубави према матерњем језику. |
| **Очекивани исходи на крају часа** | На крају часа ученик ће бити у стању да:   * уочава и разликује врсте реченица по облику; * поштује и примењује основна правописна правила. |
| **Наставне методе** | дијалошка, монолошка, метода запажања, текстуална |
| **Наставна средства** | Граматика, стр. 31, 32 |
| **Облици рада** | фронтални рад, индивидуални |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник/наставница поставља мовациона питања. Све одговоре који су потврдни наставник/наставница записује по табли са леве стране, а одричне са десне стране.  Да ли волиш да једеш сладолед?   Шта узвикујеш кад победиш у игри?  Да ли видиш Сунце током ноћи?  Шта ти често родитељи не дозвољавају? Које питање им тада постављаш? * Ученици одговарају на постављена питања. * Најава наставне јединице. |
| Главни део часа (30 минута) |
| * *Учимо нешто ново*: ученици читају реченице записане по табли:  Волим да једем сладолед. Сунце не видим током ноћи.  Јупи, победили смо! Зашто сад не могу да се играм? Реченице се по облику деле на потврдне и одричне.  Потврдном реченицом се потврђује нека мисао.  Oдричном реченицом се негира (одриче) нека мисао. * Ученици читају примере потврдних и одричних реченица у уџбенику:  Потврдан облик реченице Одричан облик реченице  Киша пада. Киша не пада.  Јаца учи. Јаца не учи.  Одмор је почео. Одмор није почео.  Знам песму напамет. Не знам песму напамет. * Читање текста:  Испред куће је спавала жута мачка. Није хтела да лови мишеве. Желела је само да се излежава на сунцу. Митра није могла да верује колико је њена мачка лења. Хтела је да то исприча баки. Али бака није дошла тог дана код ње. Зато је Митра узела сланину да нахрани мачку. Ако је данас нахрани, маца ће сутра вероватно бити лења. * Ученици усмено препричавају текст, потом потврдне реченице подвлаче црвеном, а одричне плавом оловком. * Самосталан рад на задацима у уџбенику. 1. Повежи правилно дате реченице.  Чеда је волео пецање. Напољу не пада киша. Нисам данас јео. Цвет је жут.   **Потврдне реченице Одричне реченице**   Ката не носи питу. Идемо на море. Нећу да се сликам! Додај ми ташну! Не иди!  2. На следећа питања одговори потпуном реченицом.  Да ли си се возио/возила бродом?  Да ли се вук боји овце?  Умеш ли да певаш?  Да ли је купус воће?  3. Погледај илустрације и поред потврдне реченице напиши П, а поред одричне реченице напиши О.  Митар диже тегове. \_\_ Сара не пере посуђе. \_\_  Весна не кува ручак. \_\_ Јелена шије лутки хаљину. \_\_ |
| Завршни део часа (10 минута) |
| * Провера урађених задатака, усмено. * Домаћи задатак: Смисли и напипи у свеску пет потврдних и пет одричних реченица. |