**ПРИПРЕМА ЗА ЧАС БРОЈ 35**

|  |  |
| --- | --- |
| **Наставна тема** | Језик |
| **Наставна јединица** | Потврдни и одрични облик реченице |
| **Тип часа** | Утврђивање градива |
| **Циљ часа** | Утврђивање знања о потврдним и одричним облицима реченица. Развијање способности уочавања, упоређивања, закључивања и повезивања. Развијање и неговање љубави према матерњем језику. |
| **Очекивани исходи на крају часа** | На крају часа ученик ће бити у стању да:   * уочава и разликује врсте реченица по облику; * поштује и примењује основна правописна правила. |
| **Наставне методе** | дијалошка, монолошка, метода запажања, текстуална |
| **Наставна средства** | Граматика, стр. 33 |
| **Облици рада** | фронтални рад, индивидуални, рад у пару |
| **Међупредметно повезивање** | Свет око нас, Ликовна култура, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Ученици читају домаће задатке. * Избор најзанимљивијих реченица. * Најава наставне јединице. |
| Главни део часа (35 минута) |
| * Понављамо: Када кажемо да реченица има потврдан облик? Које реченице називамо одричним? * Самосталан рад ученика на задацима у уџбенику на 33. страни. * Наставник/наставница прати рад ученика. 4. Заокружи ДА уколико је тврдња тачна, или НЕ уколико је нетачна.  Потврдна реченица припада реченицама по значењу. ДА НЕ  Одричне реченице не почињу великим словом. ДА НЕ  Реченице су по облику потврдне и одричне. ДА НЕ  Потврдном реченицом се нешто потврђује. ДА НЕ  Одричним реченицама се нешто заповеда. ДА НЕ  5. Напиши реченице у потврдном облику.  Јана неће да иде са породицом.   Не мораш да урадиш те задатке.   Ниси одговорила на питања.   Не говори!   Нећеш да научиш песму.   6. У табели од датих речи напиши потврдни облик реченица, а затим их напиши у одричном облику.  РЕЧИ ПОТВРДНИ ОБЛИК ОДРИЧНИ БРОЈ брзо, Веља, ауто, вози Веља брзо вози ауто. Веља не вози брзо ауто. окречила, кућу, Маја, је јака, на, киша, цвеће, пада навијачи, бучни, били, су Провера урађених задатака, усмено. * Рад у пару: Ученици смишљају и записују два питања на која ће дати један потврдан и један одричан одговор. Потом смишљају узвичне и заповедне реченице у оба облика. |
| Завршни део часа (5 минута) |
| * Провера урађених примера, усмено. * Избор најзанимљивијих примера. * Домаћи задатак: У тексту *Једном је један дечак зевнуо* Дејана Алексића подвуци пет реченица у потврдном облику и пет у одричном. |