**ПРИПРЕМА ЗА ЧАС БРОЈ 133**

|  |  |
| --- | --- |
| **Наставна тема** | Језик |
| **Наставна јединица** | Бројеви (основни и редни) |
| **Тип часа** | Обрада градива |
| **Циљ часа** | Усвајање знања о бројевима (основним и редним). Развијање способности уочавања и закључивања. Развијање и неговање љубави према матерњем језику. |
| **Очекивани исходи на крају часа** | На крају часа ученик ће бити у стању да:  – разликује бројеве у типичним случајевима;  ‒ поштује и примењује основна правописна правила. |
| **Наставне методе** | дијалошка, монолошка, метода запажања, текстуална |
| **Наставна средства** | Граматика, стр. 73 и 74 |
| **Облици рада** | фронтални рад, индивидуални |
| Међупредметно повезивање | Свет око нас, Ликовна култура, Математика, Грађанско васпитање |

**ТОК ЧАСА**

|  |
| --- |
| Уводни део часа (5 минута) |
| * Наставник поставља мотивациони задатак: Наведи: свој кућни број, број својих година, у ком реду се налази твоја клупа и сл. * Ученици одговарају на питање. * Најава наставне јединице. |
| Главни део часа (30 минута) |
| * Учимо нешто ново: * **Основни бројеви** казују колико има некога или нечега. Основни бројеви су: један, два, три... тринаест...  Четири вазе су са по три руже.  Пет ученика је ушло у салу.  Двеста динара кошта карта за представу.  Вера има седамнаест година. * **Редни бројеви** казују које је нешто по реду. Редни бројеви су: први, други, трећи… тринаести  На кросу сам освојила осмо место.  Твоја књига се налази на дванаестој полици.  Купио си четврти пар патика.  Сима и Михајло су били трећи на такмичењу. * Основни и редни бројеви се могу писати и словима и цифрама. **Основни бројеви се пишу без тачке. Редни бројеви се пишу са тачком.**  један 1 први 1.  шест 6 шести 6.  једанаест 11 једанаести 11.  1. У следећим реченицама подвуци бројеве. Препиши словима основне и редне бројеве. Лидија је освојила 3. место на такмичењу. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Зоран је рекао да ће му доћи тетка 17. маја. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Софија је купила 4 чипса, 3 чоколаде, 6 жвака и 8 лизалица.\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2. Преброј и запиши словима број и назив предмета приказаних на илустрацији. |
| Завршни део часа (10 минута) |
| * Провера урађених задатака, усмено. * Домаћи задатак: Напиши у свесци словима и цифрама:  а) основне бројеве седме десетице;   б) редне бројеве треће десетице. |